
DUHOVNI ŽIVOT 


Asketsko-mistička revija. — Izdaje naklada »Istina«, 
Urednik Dr. O. Hijacint Bošković — Dubrovnik 1. 


Izlazi svaki drugi mjesec. — Godišnja pretplata 30.— dinara. 
Za inostranstvo 40.— Din. Za đake 25.— Din. Ček broj 33.236. 


Uredništvo: Hijacint Bošković, samostan dominikanaca, 
Dubrovnik. 


Uprava: »Duhovni Život«, samostan dominikanaca, 
Zagreb, Kažotićev trg 4 — Maksimir. 
Na Uredništvo (u Dubrovnik) se šalje suradnja i knjige na 


ogled. Na Upravu se šalje pretplata i svaka promjena adrese. 


»Duhovni Život« je jedini kod nas asketski 
časopis za najšire krugove. — Radite na nje- 
govu proširenju! 


»Duhovni Život« je veoma jeftin časopis 
s obzirom na veliko gradivo, koje on kroz go- 
dinu donese. — Mogu ga zato držati bez nov- 
čanih poteškoća i oni koji ne mogu držati dru- 
gih skupih časopisa! 


»Duhovni Život« nema nikakvog fonda. — 
Omogućite njegovo redovito izlaženje barem 
točnim i pravovremenim slanjem pretplate! 

DUHOVNI ŽIVOT 


ASKETSKO-MISTIČKA REVIJA 


GOD. XIIL ZAGREB 1941. BR. 2. 


Godina radosti 
(Uz hrvatski jubilej) 


Na kamenoj česmi, krstionici kneza Višeslava, u 
kojoj je uklesan prekrasni tropleterni stari hrvatski 
križ, čitamo ove riječi: Ova česma prima nemoćne, 
da ih prosvijetli. Ovdje se peru od svojih zločinstava 
što ih primiše od svojih roditelja, da postanu kršćani 
ispovjedajući spasonosno vječno Trojstvo. 

Najdublje i najsugestivnije misli, a kršćanskom 
umjetniku najambicioznije mogućnosti izražaja pruža 
čin svetoga krštenja. 

A ako se taj, vrlo jednostavni, izvanjski obred vrši 
nad cijelim jednim narodom, tada je riječ ili bilo 
koji drugi materijalni znak apsolutno nemoćan da 
t nada, 
izrazi bezkrajne dimensije najdubljih kontrasta; na- 
ravi i nadnaravi, smrtnosti i besmrtnosti, tame 1 
svijetla, prethistorije i historije, vremena i vječnosti. 

Bez sumnje, zvuči odveć romantično, ako buk- 
valno shvatimo riječ »narodno« krštenje, al ipak mo- 
ramo dozvoliti, da su i stvarno bila ovakova krštenja 
u masama; pa kad bismo, u ovom slučaju, gledali i 
na izolirane pojedince, ne umanjujemo time ni naj- 
manje veličinu misli i dubinu osjećaja: jer je bitno 
u ovoj dalekoj perspektivnoj kontemplaciji sami čin 

svetog krštenja, samo otajstvo Odkupljenja, koje je 
dano i darovano bezimenim djedovima, da ga oni 
i njihovo potomstvo — Deo adjuvante — sačuvaju 
kroz“13 stoljeća! 

Neoživljen i nezlamenovan marod, narod nezna- 
jući za Boga, razdružen i razcjepkan, u jednom sreć- 
nom času, kroz najčišći likvidni elemenat, dolazi u 
neposredan doticaj s jednom do sada nepoznatom 
duhovnom silom, koju mi u vjeri vidimo i čujemo, 
a zovemo je: Duh, >»I vi ćete primiti dar Duha Sve- 
toga.« (Djel. A. 2,38.) 

Ide rod naš zanesen općim migzacionim valom. ali 
uvijek pod rukom Providnosti Božje, i po nedoku- 
čivim planovima Vječnoga Uma pridružuje se vrlo 
rano dugačkoj povorci naroda, koji se uspinju na 
Sion milosti i vjere, da se pokloni novom, pravom 
i jedinom božanskom Kralju, komu se sva zemlja 
klanja i čijem Imenu pjeva psalme, 

»Svi narodi, koje si, Bože, stvorio, doći će i po- 
kloniti će ti se, i proslavit će Ime tvoje.« (Ps. 71, 11). 

To je bio veliki dan naših zajedničkih primicija 
kršćansko pozvanje vjere i blažene nade. Ovaj je 
historički čas u svojim naravnim i nadnaravnim po- 


sljed'cama tako neizrečno snažan i silan, da nas i 


danas, kad su nam sve uzimali i uzeli, još uvijek 
velikima i vrijednima čini: još je uvijek Hrvat: Kris- 
tov-Božji! . 

Velki je to dan — haec dies, quam fecit Dominus 
— kad smo se obukli u bijelu odjeću sinova Kraljev- 
stva, i kad je nad nama nazvano veliko Ime, Ime 
Božje, koje je nad svakim imenom! 

U ime Oca i Sina i Duha Svetoga, ovako smo po- 
šeli svoj prvi kršćanski vječni i povjesni-narodni čin. 
Ime Presvetoga Trojstva jest na prvoj stranici naše 

povjesnice, ono nas prati do domovine vječnog preo- 
braženja. 

»Exinde enim in aeternam hereditatem coepimus 
introire.« (S, Leo ser. 2. de Epipfania). 

Dan naše narodne Epifanije, našeg pokrštenja na 
Jordanu, u koji dan je ušlo nebo u naše duše, a naše 
se grudi pretvorile u hram Duha Svetoga. 

»Vi ste rod izabrani, kraljevsko svećenstvo, sveti 
narod, pui stečeni, da proslavite slavna djela onoga, 
koji vas pozva iz tame k divnom svjetlu svome, koji 
nekad ne bijaste puk, a sad ste puk Božji, koji ne 
bijaste pomilovani, a sad ste pomilovani,« (L Pet. 
2, 9—10). 

U tom svetom, za vječnost sitošicja danu, nakon 
dugog iraganja i lunjanja našli smo i ušli kroz vrata 
raja, po riječi Vječne Riječi: Ja sam vrata ovaca, ako 
ko kroz me prodje, naći će pašu. 

Slavimo dakle »obljetnicu velikog djela, koje je 
učinio. Gospodin Hrvatskom narodu odmah na po- 
čeitku njegove historije.« (Iz poslanice naših preuz. 
biskupa za proslavu 1300 sa sv. Stolicom). 

Beatus populus, qui scit jubilationem (Ps. 88). 

Potreban je zato neki izvanjski, opće narodni i 
pojedinačni znak iskrenog i dubokog priznanja, što 
nas je Bog odabrao, da se po vjeri pokorimo časti 
njegova Imena. 

»Znamo, komu smo vjerovali.« (IL Tim. 1, 12.) 

Jer bi bila neoprostiva uvreda, da »prikladno« 
vrijeme, koje nam nebo i zemlja daju, da posvetimo 
slavi uspomene i zahvale , prodje uznas, kao što 
prolazi dan u kome nikakvo dobro nijesmo učinili 
Paradoks bi bio to žalosniji, što ne prodje nijedna 
godišnjica bilo koga i bilo čega, a da je svatko: ob- 
jektivno, laskavo i neistinito ne komemorira, a u 

danu obitelji naše dozvoljavamo, da zamuknu naša 
zvona i klicaji naše duše! 

»I spomenite se djela otaca, koja su učinili u svo- 
jim pokoljenjima,« (I. Mak. 2, 49.), 

Ima časova, kad je čovjek tako raspoložen, da bi 
kleknuo pred svoje roditelje, da im poljubi njhove 
časne ruke i zahvali im na velikom dobru, koje su 
mu, poslje Boga, poklonili, što se je rodio i odgojio 
u svetoj vjeri, U toj pobožnoj — svoje vrsti — ado- 
raciji prema svojim roditeljima, u tom zapovjedje- 
nom i blagoslovljenom poštivanju svojega oca i maj- 
ke, idemo mišlju zahvale i dalje, jer smo na liniji 
i na zemlji, gdje naš otac ima svoga oca, a naša 
majka svoju majku (Hugo), dok ne dodjemo do onog 
dragog, a ove godine slavljenog početka, kad su 
naši prvi oci u ime cijelog svog bližeg i daljeg roda 
izgovorili svoj »Vjerujem«. 

Poslije njihove javne ispovijedi i odlučnog prizna- 
nja ušli smo — kao što sunce ulazi u dan — iza njih 
i mi u novo carstvo duha i istine. I ovaj kontinuitet 
čuvanog i u neku riječ nasljedjenog Odkupljenja jest 
najveće blago, koje stariji ostavljaju mladjima. 

Svako će lako primijetiti, ako proživi s narodom 
godinu njegovih običaja, ugodnu činjenicu održanog 
i čuvanog kontakta živih generacija s generacijama 
mrtvim. Ovaj manistički karakter naših narodnih obi- 
čaja jest jedan vrlo pozitivan elemenat, koji bi trebalo 
baš u ovoj godini jubilarne sreće produhoviti i u koje- 
čem modificirati, da u ovom dodiru prošlosti i sadaš- 
njosti bude slavljen i naglašen onaj prvi duhovni ele- 
menat — vjera, koja od nas najmladjih do naših naj- 
starijih čini u velikoj vremenskoj distanci od 13 sto- 
ljeća neslomivo jedinstvo duhova, koje vječno živi. 

»Zar nas svi ti razlozi ne potiču, da osjećajući se 
dogadjaja prije 1300 godina, dadnemo Bogu hvalu, 

pa sve shodno učinimo, da naša zahvala doista bude 
dostojna te velike obljetnice.« (sp. poslanica), 
»Častimo presveti dan, kad nam se je ukazao Uz- 
ročnik našeg spasenja.« (Sv, Lav, ib.), 
»Prosvijetljeni u otajstvima božanske milosti s 
radošću zahvaljujemo Ocu, koji nas je učinio spo- 


sobnima, da budemo subaštinici svetih u svijetlu. | 


On nas je izbavio od tamne vlasti i premjestio 
u kraljevstvo ljubeznoga Sina svojega.« (Kol, 1, 12 
do 13.) Kao što proreče Izaija: Narodi, koji te. ni- 
jesu poznavali — poznat će te, i plemena, koja nijesu 
znala za tebe — doći će k tebi (Iz. 55, 5.), Ovo je 
dan, za kojim je kliktao (od želje) Abraham, I vidio 
je te se obrađovao (Iv. 8, 56.). Vjerovao je, da će biti 
otac mnogim narodima, kao što je rečeno: Tako će 
biti potomstvo tvoje, I u obećanje Božje ne posumnja 
nevjerovanjem, nego ojača u vjeri i dade slavu Bogu, 
potpuno osvjedočen, da je kadar učiniti, što je obe- 
ćao. (Rim, 4, 18, 20.). Ovaj je dan pjesmom proslavio 
David: »Učinio je poznatim Gospodin spasenje 
svoje: očitovao je pred narodima pravdu svoju.« 


(Ps. 97, 3.). 


S ovim nadahnutim riječima užnio se sv. Lav papa 
na kulminantnu točku svog briljantnog trećeg go- 
vora na blagdan Bogojavljenja. On, koji se je najbo- 
lje znao zanijeti do neotkrivenih dubina vrhunarav- 
nih realnosti, poslužio se riječima Duha Svetoga, đa 
u srcima vjernika probudi što veće i temeljitije čuv- 
stvo uzvišenosti i osjećajnosti za liturgiju blagdana. 
Nek i u nama — za naš narodni blagdan — izazovu 
razpoloženje pravog razumijevanja i najveće sprem- 
nosti, da učinimo i da se spremimo, kako bismo što 
dostojnije proslavili dan naše opće radosti, 

Sveta Crkva kao najkonpetentnija tumačiteljica 

vjerskih otjastava, poziva nas, da svoju obljetnicu 
proslavimo pod blagoslovom jubilarnog oprosta, 

Što je jubi'ej? ' 

I ovome nadnarovnom daru milosti nalazimo sliku 
u Starom Zavjetu (Moj. knj. 3, 25). Svake pedesete 
godine slavili su Židovi godinu općeg oprosta, Te bi 
godine dužnik bio oprošten svakog duga, i svaki 
sluga, ako je bio prodan, postao bi slobodan. 

Crkva Novoga Zavjeta slavi svoje jubilarne (jubi- 
laeus, židovski: jobel) godine, ali s karakterom du- 
hovnih povlastica i duhovnih oprosta. Srećni ćemo 
biti, ako se nad nama ispuni ono što nam znamenuju 
jubilarne slike Mojsijeva zakona, 

«Opominjemo vas, da ne primite uzalud milosti 
Božje... Evo sad je vrijeme obilne milosti, evo sađ 
je vrijeme spasenja.« (I. Kor, 6, 1, 2.). 

Na Petrovo lanjske godine otvorila su nam se ši- 
rom velika vrata mrlosrdja Božjega, kroz koja nas je 
Bog pozvao, da udjemo i nadjemo milost i spasenje. 
Kazne i dugove, koje svi dugujemo dobroti i praved- 
nosti Božjoj u ovoj milosnoj godini Božjeg oprošte- 
nja bit će nam oproštene i izbrisane, 

Iza proštenja grijeha u svetoj ispovijedi, Bog dragi 
rezervira sebi kao svoje pravo neku vremenitu ka- 
znu za nedjela ljudska, ' 

Medjutim Bog, čije dobrote je neizmjerno blago, 
dao je svojoj Crkvi jedan specijalni dar — dar jubi- 
larnog oproštenja, s kojim darom on sam sebi napla- 
ćuje našu odgovornost ii naše dugovanje za počinjene 
grijehe. ' 

Jubilarni oprost zadovoljava našu vremenitu ka- 
znu, na koju smo inače bili obligirani odgovoriti u 
dnevnim patnjama i kušnjama... Adimpleo ea quae 
desunt passionum Christi in carne mea — to je tra- 

dicija kršćanskog vjerovanja i djelovanja. Primjeri 
su nam u Starom Zavjetu Mojsije i kralj David, a u 
Novom: život svakog pravog kršćanina, 

. Kršćanski svijet već u najranijim vremenima po- 
znaje ove jubilarne darove, koje su sv, Oci i crkveni 
sabori autorizirali za vječna vremena, Radost, u kojoj 
su primljeni! ovi darovi, milost obraćenja i posve- 
ćenja u ovim blagoslovljenim danima potvrdjuju, da 
je ovo djelo Božje, kao osobiti dar darovan svetoj 
Crkvi, koja ima potpunu vlast nad dušama vjernih. 

Danas je kršćanin, tako reći, sav ovijen i privile- 
Širan duhovnim oprostima, koji mu prate i nagra- 
djuju najmanje dobro djelo i namiruju vremenito du- 
govanje Vječnoj pravdi, Potpuna oproštenja može 
dobiti i više puta na dan, U čemu se onda razlikuju 
jubilarna potpuna oproštenja od ovih »običnih«? 

P. Bourdaloue (oeuvres complćtes, Besangon, t. 
11, 1823) navodi tri odlike jubilarnih oproštenja. Ona 
su svečanija, privilegiranija i sigurnija. 

Svečanije je zato, što se prostire na cijelu Crkvu 
ili koji narod. Tako na pr,: u prošlom vijeku Fran- 
cuska je dvaput bila srećna da slavi svoj narodni ju- 
bilej. Prvi put prigodom konkordata (1802), a drugt 
put uz 1400 godišnjicu pokrštenja njihovog vodje 
Klodviga (1896). Razlog ove zadnje proslave je isti 
kao i kod nas. Jasno je, da sama ova činjenica traži 
veličanstveniji vanjski aparat i sjajn'ju ceremonijal- 
nost, što je sve zgodnije i moćnije, da zanese i uz- 
digne vjernike, da bolje udju u sam misterij jubileja; 
da izazove jači efekat pobožnosti, žarče i jednoduš- 
nije molitve, pa da tako bude efikasnija i milost, 
koja se dijeli to obilnije, što se više ljudi združi, da 
zajednički, jedne misli i jedne nakane, slavi i moli 
Boga Oca milosrdja, ' 

Ovaj je oprost privilegiraniji Prate ga veće mi- 
losti. Ispovjednicima su dana velika ovlaštenja. Tako 
primjerice, u svim biskupijama ovozemne države 
svećenici mogu kroz cijelu jubilejsku godinu odrije- 


šiti, ali samo za područje savjesti i u samoj sv. ispo-, 


vijedi, od svih grijeha i crkvenih cenzura, koje su 
inače na obični poseban način pridržane sv. Stolici. 
ili Ordinariju, Od ovog ovlaštenja izuzeti su samo 
tri slučaja... Neki privilegij možemo očima vjere i 
ljubavi gledati i u tome, što nam je svaki milosni čin 
na specijalan način blagoslovljen po jubilarnom opro- 
stu i jubilarnoj nagradi, 

Napokon jubilarno je oproštenje mnogo sigurnije: 
Ovakove izvanredne jubijele dijele Kristovi Namjes- 
nici prigodom velike radosti za Crkvu ili u velikim 
nevoljama i opasnostima za vjernike i narode Crkve. 
(S. Toma, Suppl. q. 26, 4, c.). Jubilej je kao kucanje 
srca sv. Crkve, Bilo u radosti ili brizi, Crkva se 
utječe jubilarnom ispovijedanju svojih nutarnjh i 
vanjskih potreba. Tako je i nama sv. Crkva dala naj- 
veće blago baš u vrijeme naše najveće životne po- 
trebe. O toj jpotrebi suvišno je govoriti, svatko je 
pozna, jer je svatko treba. A sam sveti Otac motivi- 
rao je svoj dar, da bi vjernici Hrvatskog naroda 
imali zaštitu za postignuće pobožnosti i kreposti u 
ova naročito strašna i teška vremena«. Pa ako smo 
pravo osjetljivi na ovo strašno i zubato vrijeme, koje 
nas tišti i muči, obratimo se pravom Darovatelju 
potrebnih i siromašnih, pa ćemo sve drugo dobiti, 
sve će nam drugo doći, ako samo po jubileju dobi- 
jemo »pobožnost i krepost«. 


Često smo puta vrlo slabi kalkulanti, Boga ostav- 
kamo na zadnjoj instanci pomoći i nade, A on je 
uvjek alfa i omega: i stvaranja i pomaganja. Poje- 

dine duše i pojedine potrebe, kao i narodi i narodne 
potrebe sve je u njegovoj brizi i vlasti. I kad se je 
sam umilostivio i pružio nam lijek u bolesti i potrebi: 
kad želi biti razoružan u svojoj pravdi, jer nam od- 
pušta duge naše, posegnimo u riznicu svakog dobra 
i milosti, da nam ovo sveto vrijeme donese pravu 
svetost i blagoslov! 

Naglasimo to dobro: radi gore spomenutih razloga 
blago milosti će nam doći, ako nam i specijalni mi- 
losni darovi dolaze u dane velikih liturgijskih svet- 
kovina. Premda su sredstva posvećenja u tim danima 
bitno ista, ipak okolina i vanjština pridonosi mnogo, 
Veliki liturgijski blagdani sa svojim vanjskim sjajem 
i stvorenim nimbusom posebnih duhovnih raspolo- 
ženja disponiraju nas na obilatije duhovne darove. 
Tako će nas i ova izvanredna godina najkonplicira- 
nije konjukture vremena i prostora s koincidencom 
jubileja i obljetnice krštenja pripraviti na dolazak 
Gospodnji. 4 

Sjetimo se svi, da uživamo osobiti dar Božji, koji 
nam je ujedno najnaravnije uvjerenje, da nas Bog 
poziva na nov život, a ujedno stvarna pomoć i sila, 
koja će nas dignuti iz siromaštva i slabosti prošlog 


\ Života. 


Tražimo Gospodina, dok ga možemo naći, zovimo 
ga, dojeiblizu (Ps. 55). 

Ispunimo volju Božju, koja je posvećenje naše. Nije 
nam jubilarni blagoslov i jubilarna snaga dana bez 
naročitih nachta Božjeg Promisla. »Upoznajmo vri- 
jeme pohodjenja svoga«, (Luka. 19, 44,), da nam ne 
bude potonje gore od predjašnjeg. | 

Primimo zato s poštovanjem, s priznanjem i za- 
hvalnošću ovaj veliki dar Božji. Jer je jubilej sadr- 
žina najveće vrijednosti, To su suze, uzdasi, mrtve- 
nja, trudi i muke svih mučenika i svih svetaca, a 

osobito smrt i žrtva Isusa Krista, u kome i po kome 
sve zadovoljštine i dobra djela svetih prima nebeski 
Otac.  (Bossuet, Insiructions necessaires pour ie 
- jubilć, ar, 1.) To nam se, kao neprocjenjivo blago, 
bez ikakovih zasluga badava daje. Jedna kaplja pro- 
livene božanske Krvi spasila bi cijek svijet, Cujus 
una stila,., a nama Bog daje sve po Kristu. Ova ri- 
jeka milosti mora obradovati naš grad, koji zovemo 
domovinom, a želimo, da bude samo Božji i'naš, 

Primimo zahvalno, jer je to popuna naše pokore, 
odprošnja za naša nedjela; jer je to milost i poziv, 
kojim nas Bog zove. 

To je dakle dar, koji nam daje Nebo u ovoj godini. 

»Dodjite, kupite bez novca i bez kakove zamjene 
vino i mlijeko.« (Iz. 55, 1.) 

Poslije ovoga, nameće nam se jedno praktično pi- 
tanje: Imamo li srca ući u šator Gospodnji, i tu od 
njega primati darove? Da li smo prje toga obvezatni 
na posao privatne i narodne askeze, da nas u skru- 
šenosti srca pogleda oko Gospodnje? 

.Milost i grijeh ne idu zajedno. Dvama gospodarima 
ne možemo služiti jer ili ćemo jednoga mrziti, a dru- 
goga ljubiti, (mat, 6. 24.) Bogu možemo služiti samo 
čiste duše i čistih namjera, Bog može oprostiti grijeh, 
a da ne oprosti-kaznu, ali nikada ne oprašta kazne, 
dok je duša zamrljana grijehom, kaže Bourdaloue. 
Bez kajanja nema oprosnika, To kajanje mora biti ka- 
rakterno i bezkompromisno, Prijatelji Božji, a nepri- 
jatelji grijeha, 

»Teško da je ikada u jednako kratkom vremenu bi- 
lo toliko apostazija nutarnjih i vanjskih od Crkve i od 
Boga medju duhovnom i svjetovnom inteligencijom, 
koliko posljednih tridesetak godina.., Profanira se 
presveta Kristova osoba; očito se niječu temeljne 
istine kršćanstva; katolička se Crkva pogrdjuje, nje- 

zna se djela prešućuju ili krivo izlažu; papinstvo se 
ne prikazuje kao Božja ustanova i baština sv, Petra 
nego se ocrnjuje. Propagatori bezboštva i promica- 
telji narodnog samoubojstva još uvijek marljvo rade. 
Nesmetano se takodjer šire i brane načela za oprav- 
danje bijele kuge, nčgdje nema javnih organa, koji bi 
pobijali sredstva u službi te kuge i kažnjavali nji- 
hove trgovce, A što bi istom trebalo kazati o ma- 
nama pijanstva bogohulne psovke, štono narod l'ša- 
vaju blagoslova s neba« (Nav. poslanica)! K tomu 
prezir pravde i ljubavi u odnosu prema bližnjemu, 
sve to traži najtemeljniju moralnu reviziju dosada- 
njeg vladanja. ' 

Pravo skrušenim i pokajanim-vere contritis et poe- 
nitentibus, to je uvjet svakog jubilarnog oprosta, Sam 
Bog zna, hoće li broj pravih pokajnika odgovarati 
obilju njegova milosrdja, 

Nikad naše zasluge i pokore toliko ne vrijede, da 
bi nas sprijateljile s Bogom, Opće oproštenje kida te 
ia i uz žrtvu i odluku boljeg života približujemo 

e Bogu, da nam bude milostiv, kad mu pitamo i i kad 
đe molimo, 


Najveći bi historijski čin bio za nas, da se skru- 
šeni pomirimo s Bogom, a najveći narodni triumf, da 
se Bogu povjerimo, To je moguće samo poslije našeg 
općeg obraćenja, »Tada Bog ne će gledati samo na 
neizmjerni zagovor i svemoć krvi svoga Sina, nego i 
na molitve sve svoje djece radi jedinstva, koje ih 
veže: tada se ispunja molitva, koju je molio sam Spa- 
sitelj: »Oče! hoću, da ljubav s kojom mene ljubiš 
bude u njima kako sam i ja sam u njima« (Ivan, 17, 
23; Bossuet, meditations pour le ii du jubilć, V 
point, 4 consideration). 

Ovu ideju jedinstva s Kristom, koja je puna ne- 

slomive jakosti i nade u kršćaninu, vrlo su toplo na- 
glasili naši biskupi u svojoj magistralnoj poslanici, 

Da bude što lakše nositi breme obraćenja i svoga 
posvećenja, upozoravaju nas naši biskupi, da nas iz 
neba gledaju i pomažu molitvama naša domaća sveta 
braća, »Iz pisanih povelja i kamenih ostataka raznih 
zadužbina, iz stoljetnih borba za krst časni vidi se, 
da su Hrvati bili ljudi privrženi vjeri i Crkvi kato- 
ličkoj, pobožni i Bogu odani, Stoga s pravom zaklju- 
čujemo, da su i u nebu stekli lijepu vječnu domovinu, 
gdje čekaju na svoje potomke, Oni ne zaboravljaju na 
svoj dragi »stari kraj«. 

Vjerujmo, kad radimo oko svoga posvećenja, na 
ovaj mili i utješni članak Općinstva svetih, pa uz ta- 
kao oslon naravi i milosti ispunimo srčano iskreno i 
pobožno propisane uvjete, da postignemo veliko du- 
kovno oproštenje. 

Od propisanih uvjeta spominjem jednu vrlo fino 
akcentuiranu formulaciju u apostolskom pismu »Cum 
ex venerabilis« sv. Oca, 

»Dajemo i podjeljujemo... potpuno oproštenje ci- 
jele kazne svima i pojedinim kršćanima, koji.., dva- 
put pohode bilo koju katedralnu ili župsku crkvu«, 

Slavimo godinu spomena na naše narodno krštenje. 
Sreću, koju su doživjeli naši najstariji pred 1.300 
godina svaki je od nas doživio kao malo nejako di- 
jete u rodjenoj matici crkvi, U toj dragoj crkvi našeg 
djetinjstva, kako mi baš u ovoj prigodi piše moj vri- 
jedni prečasni župnik, ima jedna mala točka, odakle 
proističe duhovni život i s koje točke može se čovjek 
uspeti do najvišeg vrhunca kršćanskog života, Na ovu 
je malu točku mislio i sv. Otac, kad je svakog peni- 
tenta pozvao, da se opet kao novo dijete Božje po- 
vrati na svoje prvo mjesto, gdje se je bio Gospodinu 
zavjetovao na ideal i život djeteta Božjesa. Tu neka 

se svaki od nas čas zaustavi, poljubi onu svetu hladnu 
stijenu, po kojoj teče voda, koja nas je oprala za 
život vječni i zahvali Bogu na vječnom daru. 

A _ kad obavimo — i Bog dao — dobijemo potpuno 
oproštenje vratimo se onako maleni i nevini, kako su 
nas svete i čiste nosili kao osobiti dar Božji našim 
srećnim roditeljima 

S ovog individualnog plana duhovne obnove za- 
želimo i ostvarimo unutarnju našu narodnu duhovnu 
obnovu, Renovamini spiritu mentis vestrae. Nek naši 
dani budu onako svijetli kao na početku: Dies nostri 
innoventur sicut a principio, Naše novo krštenje bilo 
je u suzama, naporno i mučno, pa ako smo umrli gri- 
jehu, quomodo adhuc vivemus in illo? (Rim, 6, 2.). 

Dixi: nunc coepil 

»Nek opaki ostavi put svoj, a bezbožnik misli svo- 
je, i nek se obrati Gospodinu, koji će se smilovati, i 
k Bogu našemu, koji je spreman oprostiti«. (Iz. 55,:6). 

»Staro sve svucimo, nove nek budu sad: misli, ri- 
ječi i sav nam rad«, (Sv, Toma Akvinjanin), 

Evo jubileja, evo zašto je ustanovljen! 

Da popravimo strašne moralne ruševine, što ih je 
učinio grijeh i sagradimo novu kuću, novi grad Božjil 

Da s kamenih ploča naših legendarnih junaka od- 
klešemo križ, liljan i mač, i da pod tim grbom kao 
novi rod vrijedan starih osvijetlamo slavno svoje hi- 
storijsko ime, koje na malom slavoluku, na tuguriju 
naših crkava stoji uklesano već preko tisuću godina! 

»Da odbacimo svako breme i grijeh, koji nas mami, 

i s ustrajnošću trčimo na utakmicu, koja nam je od- 


redjena«, (Žid, 12, 1). Konkretnije: 


Da se u obnovljenoj i slobodnoj domovini otresemo 
bilo kojeg vlastitog ili tudjeg nameta laži i sramote, 
pa da nam čestitost i poštenje narodno niko ne crni, 
a istina i pravda slave pobjedu. 

Iza Petrova ulazimo u novo vrijeme duhom Božjim 
pteporodjene svoje domovine, u kojoj će biti sve 
novo, — Ecce facta sunt omnia nova, vetera tra- 
sierunt! 

Pa ako je i nama, da bude srodnost i povezanost 
veća, odredjeno i namjenjeno, da se morame i za bu- 
dući trinajstoljetni razmak odrediti za tešku borbu, 
da ovom dragom tlu sačuvamo ime i vjeru, u znak 
potpunog zavjetovanja Volji Božjoj, a na blagdan na- 
šeg krštenja, obnavljamo svoj krsni zavjet, U zajed- 
nici, u potpunoj slozi i medjusobnoj povezanosti pri- 
stupimo k oltaru. Pristupimo Kristu i križu, da Otku- 
pitelj i odkupljenje u nama živi. Tada će se opet, 


kao i na početku naše povijesti, otvoriti nebo i Bog 


će nas priznati za svoj narod, A mi poslije ovod 
Božjeg glasa uzmimo goruću svijeću i obećajmo nepo- 
ročnim čuvati svoje krštenje. 


Fra Karlo Žanić, O. P. 


Stupnjevi savršenstva 


Ne samo izvanredne nego i redovite milosti Duh 
Sveti »dijeli svakome, kako On hoće« (1 Kor. 12, 11). 
Ne možemo Gospodinu odrediti, što On tu ima činiti. 
Ali prema stanju svoje duše možemo znati, što mi 
imamo činiti, kako ne bi smetali djelovanju Božjemu 
u nama, Stanje naše duše pokazuje se u poslušnosti 
naše ljubavi k Bogu, Tako govorimo o trima stupnje- 
vima duhovnog života, u kojima se duša: 1. čisti, da 
sačuva u milosti i spasi — 2. prosvjetljuje, da na- 
preduje — i 3. sjedinjuje se s Bogom, da se usavrši, 

Na svakome stupnju ljubav uz milost Božju čini 
djela čišćenja, prosvijetljenja i sjedinjenja. Dok se 

duša čisti od velikih požuda, ma da uz to čini i poje- 
dina kreposna djela pa i pojedina djela savršene 
ljubavi, duša je na stupnju čišćenja, Kad dušom pre- 
vladavaju djela ćudorednih kreposti protiv lakih 
grijeha, ona se nalazi na stupnju prosvjietljenja. A 
kad protiv sebeljublja vladaju dušom djela savršene 
ljubavi k Bogu, tada je ona na stupnju sjedinjenja. 


1. Duša se čisti, 


1. Duša robuje požudama. 


Iza obraćenja i posvećenja ostaju čovjeku njegove' 
naravne ali grijehom iskvarene sposobnosti. Oči, uši 
i druga sjetila mogu opažati dobro, ali i zlo. Pamet 
to onda čuva, pamti, Mašta prikazuje u živim slikama. 
Sjetilna čuvstva to osjećaju kao osjetnu ugodu ili 
neugodu, A sjetilne želje idu za ugodnim kao za do- 
brom, a odvraćaju se od neugodna kao od zla. Jako 
sjetilno čuvstvo zovemo strast, a jaku želju, koja ide 
za osjetnom ugodnošću ili se opire neugodnosti, zo- 
vemo požuda, Sjetilna želja jest konačni izraz nižega 
duševnog života, koji ovisi o našim sjetilima, Požuda 
je niže htijenje, nerazumno htijenje. Nju imadu i ži- 
votinje. Ona se razlikuje od volje, koja je više hti- 


. jenje, razumno htijenje, — Ako popuštamo zloj po- 


žudi, stičemo zlu naviku. Na pr, naviku srditi se, 
psovati, proklinjati ,klevetati, slušati klevete, osuđi- 
vati oholiti se, opijati se, hlepiti za zabavama, pola- 
ziti zla društva, i t, d, Ovakovom zlom navikom po- 
žuda nas zarobljuje, »Koji čini grijeh, rob je grijehu« 
(Iv. 8, 34). Ca : 

Preko sjetila .pameti, mašte i čuvstava budi se u 
nama neuredna želja ,neuredna požuda, Prilika čini 
tata. A zlu priučena požuda izaziva u našoj pameti 
i mašti slike, koje joj ugađaju, uzbuđuje u našem 

srcu takova čuvstva, mami na zlo naša sjetila i izdaje 
nas svijetu i đavlu, Tat traži priliku, »Svakoga na- 
pastuje vlastita požuda ,koja ga vuče i mami« (Jak, 
1, 14). 

Ovako pomoću nižih sila duše (pameti, mašte i 
čuvstava) te tjelesnih sjetila, zlih navika, svijeta i 
đavla navaljuje neuredna požuda na naš razum i 
volju, na našu višu narav, na naš duh, da ga sklone 
na privolu, Sv. Pavao veli: »Radujem se zakonu (Bo- 
žjem) po unutrašnjem čovjeku, Ali vidim drugi zakon 
u udovima svojim, koji vojuje protiv zakona uma 
mojega i zarobljuje me pod zakon grijeha« (Rim, T, 
22). Kad razumom opazimo zlo, a voljom ga ne ćemo 
— zlo nije nadvladalo, grijeha nema. Jer sv. Pismo 
veli: »Tko zna dobro činiti, a ne čini, grijeh mu je« 
(Jak, 4, 17), »Čuvaj se, da nikada ne privoliš na 
grijeh (Tob, 4, 6). 

Premda smo se milošću Božjom oteli grijehu, ostale 
su mu zle požude iskvarene istočnim grijehom i vla- 
stitim grijesima. One hoće opet putem grijeha, Samo 
ako svladamo neuredne požude, sačuvat ćemo milost 
i prijateljstvo Božje i svoje spasenje, »Požud, tijela 
jest neprijateljstvo protiv Boga, jer se ne pokorava 
zakonu Božjemu« (Rim, 8, 7). »Uzdržite se od tje- 
lesnih želja, koje vojuju protiv duše« (1 Petr, 2, 11), 

2, Vjera, ufanje i ljubav protiv požuda. 

Bog nas je kod posvećenja oboružao ulivenim kre- 
postima napose: vjerom, ufanjem i ljubavlju, da nji- 
ma štujemo Boga nada sve i boreći se protiv požude 
i grijeha, da postignemo spasenje. Apostol veli: Bu- 
dimo trijezni i obučeni u oklop vjere i ljubavi i u 
kacigu ufanja u spasenje. Jer nas je Bog odredio... 
da stečemo spasenje po Gospodinu našem Isusu 
Kristu« (1 Sol. 5, 8). 


80 


Vjera — radi čudesa što prate nauku Sina Božjega 
i Njegove Crkve — nada sve drugo vjeruje u riječ 
Božju. Vjerom u riječ Božju upoznajemo gospodstvo 
Božje nad svim i svoju potpunu ovisnost o Bogu, da 
štujemo Boga i da se bojimo uvrijediti Ga. Osobito 


nas vjera jača protiv grijeha, ako njom promatramo 


svoje zadnje stvari: smrt, sud i pakao, ' 

Smrt — oduzima nam zemaljski život, a s njim i 
sve zemaljsko uživanje, imutak, čast i ljepotu. »Prah 
si i u prah ćeš se povratiti« (1 Mojs, 3, 19), »Čovjek 
nestaje kao prikaza« (Ps. 38, 6). »Dani njegovi pro- 
laze kao sjena« (Ps, 143, 4): »Prolazi svijet i požuda 
njegova« (1 Iv. 2, 17). — Smrću prestaje vrijeme 
kušnje. I oproštenja i zasluge. A počinje vječnost 
plaće, Misli na Boga i dušu! »Što koristi čovj eku, ako 
cijeli svijet dobije, a dušu svoju. izgubi« (Mat, 16, 
26). — Čuvajmo se dakle požuda i grijeha, da nas 
smrt ne iznenadi. Bdijte, jer ne znate u koji će dan 
doći Gospodin vaš«. (Mat, 24, 42), »Blago mrtvima, 
koji umiru u Gospodinu... jer ih prate djela njiho- 
va« (Otkr, 14, 13), — Smrt nas sjeća gospodstva Bo- 
žjega nad nama, »Bog određuje broj i vrijeme dana 
čovjekovih« (Sir. 17, 3). — Radi svega toga opominje 
nas sv. Pismo: »Sjećaj se, da smrt ne kasni« (Sir, 14, 
12), Redovnici kartuzijanci pozdravljaju se među- 
sobno riječima: »Sjećaj se smrti«. Sv. Franjo Borgija 
preporuča, da 24 puta na dan mislimo na smrt. 

Sud, — »Određeno je ljudima jedamput umrijeti, 
a iza toga je sud« (Hebr, 9, 27), »Nama se valja svima 
javiti na sudu Kristovu« (2 Kor, 5, 10). »Sudit ću ti 
prema tvome životu i prema tvojim nakanama« (Er. 
24, 14), veli Gospodin. — Osim ovoga posebnog suda 


“bit će i javni sud na koncu svijeta, da se javno pro- 


slavi Bog i dobri i da se osude i zauvijek osramote 
zli. Gospodin veli: Tko ne prima mojih riječi. ,. riječ, 

koju sam govorio, ona će ga suditi na sudnji dan« 
(Iv, 12, 48), »Ništa nije tajno, što ne će biti javno, 
niti sakriveno, što se ne će doznati i na svijetlo iza- 
ći« (Luk, 8, 17), »Bit će osramoćeni, koji zlo čine« 
(Jer. 6, 15). »Nad njima će se zgražati svi ljudi« (Iz. 
66, 24). A oni će od stida i straha, govoriti gorama: 
Padnite na nas i sakrijte nas od lica Onoga, koji sjedi 
na prijestolju« Otkr, 6, 16), — Sud Božji pokazuje 
nam veličanstvo Božje jasnije nego smrt i potiče u 
našemu srcu sveti strah Božji. Zato nam prorok i go- 
vori: »Bojte se Boga i dajte Mu slavu, jer dođe čas 
suda Njegova« (Otkr, 14, 7), 

Pakao, — Kako je odbacio đavla, tako i onoga, koji 
umre u teškom grijehu, Bog odbaci za uvijek od Sebe 
u vječnu vatru. »Odlazite od mene prokleti u oganj 
vječni, koji je pripravljen đavlu« (Mat, 25, 41), Na 
sv, Franju Regisa silno je djelovala pomisao: Zauvi- 
jek biti odijeljen od Boga, koji jedini može biti naše 
potpuno i vječno blaženstvo, A sv, Terezija V, često 
je mislila na vječnu kaznu i opetovala u sebi: »Uvi- 
jek, uvijek, uvijek, da uzgoji u sebi sveti strah Božji. 
Mi se bojimo jedne iskre, Kako bismo dakle uzdržali 
svoj prst u vatri ma i samo jednu minutu? A: vatra 
pakla uvijek prodire zle, kao što sol prodire osoljeno 
meso, Skroz naskroz, »Grešnik će svaki biti vatrom 
soljen« (Mark, 9, 4), Vatra ih muči i uzdržava ih za 
muku bez olakšanja, bez prekida — bez nade. Zato 
je u paklu vječna zdvojnost. »Ondje će biti plač i 
škrgut zuba« (Mat. 13, 42). Sv. Tilo kadgod bi vidio 
kakvu vatru, sjećao se paklene vatre. — Pomisao na 
pakao sjeća nas veličanstva Božjega i strah Božji 
čuva nas od grijeha. Zato nas i Spasitelj opominje: 
»Bojte se Onoga, koji može tijelo i dušu pogubiti u 
paklu« (Mat, 10, 28), | 

Ako popuštaš jakoj neurednoj požudi, izlažeš se 

teškome grijehu, i teško vrijeđaš Boga. »Luda se poi- 
grava s grijehom« (Reč, 14, 9), »Ne varajte se! Bog 
se ne da ružiti« (Gal. 6, 7). »Strašno je pasti u ruke 
Boga živoga« (Hebr. 10, 31). Sjećajmo se osobito za- 
dnjih stvari, da bismo se bojali Boga i čuvali grijeha. 
»U svim djelima svojim: sjećaj se svojih zadnjih 
stvari pa ne ćeš nikada sagriješiti« (Sir, 7, 10). Sv. 
Terezija preporuča učiti mladež, da se boji Boga, 
kako bi dobila snagu protiv niskoće grijeha. 

Ufanje u riječ veličanstva Božjega, »U 
Tebe se ufaju, koji poznaju ime Tvoje« (Ps. 9, 11). 
»Bogu je sve moguće« (Mat, 19, 26). »Koji se boje 
Gospodina, ufaju se u Njega. On je njihov pomoćnik 
i zaštitnik« (Ps. 143, 9), Bog vjerno drži svoju riječ. 
Zato se ufamo u Bogom obećanu pomoć i plaću, »Go- 
spodin je vjeran, On će vas utvrditi i sačuvati od 
onoga, koji je zao« (2 Sol. 3, 3). »Mi očekujemo onaj 
život, što će ga Bog dati onima, koji ne malakšu svo- 
jom vjerom u Njega« (Tob. 2, 18). Muka Kristova 
jača naše ufanje, jer ona pokazuje Božju pravednost 
prema grijehu i veliko milosrđe Njegovo prema nama, 
koji vjerujemo u Krista. »Bog je izložio Krista kao 
pomirbenu žrtvu po vjeri u krvi Njegovoj, da pokaže 
pravednost Svoju« (Rim. 3, 25). »Po Kristu se uzda- 
mo u Boga« (2 Kor, 3, 4), veli sv. Pavao apostol, Zato 
i on, koji je prije progonio kršćane i pomagao kod 
kamenovanja sv. Stjepana, ne gubi ufanja u Boga 
radi svojih grijeha i veli: »Gospodin me oslobodio od 
svakoga zla djela i spasit će me u svoje kraljevstvo 
nebesko« (2 Tim. 4, 18). On se i neograničeno ufa u 
pomoć Božju: »Sve mogu u Onome, koji me krijepi« 
(Filip 4, 13). Ako naše sile klonu, jer se bojimo svo- 
jih strasti, svoje slabosti i kazne Božje, čuvajmo se 
grijeha ufajući se u Božju pomoć i plaću, jer Go- 


spodin veli: Jer se uzdao u Mene, Ja ću ga osloboditi 

i zaštititi« (Ps. 90, 11), »Jao onima, koji se ne ufaju 
u Svetoga izraelovog« (Iz, 31, 1). 

Ljubav k Bogu, koja izlazi iz vjere i ufanja, štuje 
Boga nada sve i boji se, da Ga ne izgubi teškim gri- 
jehom. Ovakova je ljubav sposobna, da se bori protiv 
većih požuda i grijeha — barem uz pomoć ufanja i 
vjere, Ovakova ljubav stidi se uvrijediti grijehom 
veličanstvo Božje, Sv, Pismo nas opominje, da se sa 
stidom odvraćamo od grijeha: »Stidite se besramno- 
sti, laži, zločina, nepravde, krađe, prijevare« (Sir, 
41, 20). »Ljubav se stiđom odvraća od grijeha, jer je 
rugova teškim grijehom »ostaviti Gospodina« (Iz, 1, 
4), ne vjerovati Mu i buniti se protiv Njega (Jer, 5, 
23), prezreti Ga (Iz. 1, 2), prekršiti Njegov zakon 
(Rim. 3, 23). Ljubav osjeća, kako je podlo darove 
Božje upotrijebiti, da s njima uvrijedimo Boga (5 
Mojs. 32, 6). Kako je nezahvalno teškim grijehom 
dušu i tijelo oduzeti Bogu i predati grijehu i đavlu 
(Rim, 6, 19), Kako je ružno prijestupom Božjeg za- 
kona sramotiti Boga (Rim. 2, 23), i ražalostiti Ga (Ef. 
4, 30). Kako je strašno grijesima ponovno razapinjati 
i ružiti Sina Božjega (Hebr, 6, 6), pogaziti Sina Bož- 
jega i obeščastiti krv zavjeta kojom smo posvećeni i 
Duha milosti uvrijediti (Hebr. 10, 29). — Stidimo se 
i mi grijeha i recimo s Josipom egipatskim: »Kake 
mogu to zlo učiniti i sagriješiti protiv Bogu svome« 
(1 Mojs. 39, 9), 

* 

Ovakovi razlozi vjere, ufanja i ljubavi, koji su pro- 
niknuti poslušnim štovanjem veličanstva Božjega, od- 
govaraju stanju duše koja se bori protiv teških po- 
žuda i grijeha i koja otvara srce svoje milosti, Ali 
Duh Sveti može nas i ovdje razlozima više pa i savr- 
šene vjere, ufanja 1 ljubavi odvraćati od požuda i 
grijeha, Mi pak proniknuti osjećajem svoje grešnosti 

i počitanjem prema Bogu češće u danu potaknimo u 
srcu djela vjere, ufanja i ljubavi k Bogu, molimo za 
njih i iz njih činimo ostala djela, A kad nas ni sama 
ljubav k Bogu ni ufanje u plaću Božju ne odvraćaju 
od zla, sjećajmo se vjerom smrti, suda i pakla. Sv. 
Augustin veli: »Što ne možeš učiniti iz ljubavi k pra- 
vednosti, učiniti to barem iz straha pred kaznom«. I 
svetima je u času teških napasti bilo potrebno, da se 
vjerom sjete zadnjih stvari svojih i pravednosti 
Božje, kako bi se s strahom Božjim odmah oteli gri- 
jehu i uzdržali u dobru, I junački starac Eleazar, kad 
su ga radi vjere mučili ,govorio je: »Gospodine, Ti 
znaš, da teške tjelesne muke podnosim, ali ih od srca 
rado trpim, jer se bojim Tebe« (2 Mak. 6, 30). 


3. Za spasenjem, 


Požuda, ako joj popuštamo, grijehom zarobljuje 
naš duh: naš razum i volju. Tako robuje duh, koji bi 
imao vladati, a vlada požuda, koja bi imala slušati, 
pokoravati se, Sv, Pismo nas opominje: »Neka ne 
vlada grijeh u vašem smrtnom tijelu ,da slušate po- 
žude njegove« (Rim. 6, 12) — i opet: »Ako živite po 
željama tjelesnim ,umrijet ćete, Ako li duhom djela 
tjelesna morite, živjet ćete« (Rim. 8, 13). 

Da nađvladamo u borbi protiv požuda i spasimo se, 
Gospodin nam je dao vjeru, ufanje i ljubav. Njima 
oboružan razum ima da bdije nad zlim požudama, a 
volja da ih svlada trijeznošću. Sv. Pismo veli: »Bdij- 
mo i budimo trijezni.., obučeni u oklop vjere i lju- 
bavi i u kacigu ufanja u spasenje, Jer nas je Bog od- 
redio.;, da stečemo spasenje po Gospodinu našem 
Isusu Kristu« (1 Sol. 6, 6). 

Ako je požuda ojačala te nas napada i nameće na- 
šim čuvstvima svoje osjećaje i strasti, a našoj mašti 
svoje slike, mi treba da ih ne primamo, Ako požuda 

hoće da vlada našim pogledima riječima i djelima, 
mi treba da joj to ustegnemo. Ako hoće da nas izda 
svijetu ili đavlu, mi treba da njihove zle prilike izbje- 
gavamo, a zamamne otklanjamo, Razum dakle budno 
nadzire požudu ondje, gdje nas ona napada, a volja 
je tu svladava, dok ne ojačamo — uz milost Božju — 
naviku protiv. navike ,dobru protiv zle, 

Sv. Pismo nam tumači: kako da svladavamo po- 
žude, Ono veli: »Morite svoju bludnost, nečistoću, 
pohlepu, zlu želju, lakomstvo, ... Odbacite srdžbu, 
mržnju, zloću, psovanje, sramotno govorenje« (Kol, 
3, 5). Mi dakle svladavamo zlo odbacujući $a. — 

Ali mi možemo svladavati požudu i time, što čini- 
mo ono dobro, koje je protivno zloj požudi (strasti i 
zloj navici), Sv. Pismo veli: »Odložite... staroga čo- 
vjeka, koji ide u propast po prevarljivim požudama 


...i obucite novoga čovjeka, što ga je Bog stvorio u 


istinitoj pravednosti i svetosti. Zato odbacite laž 1 
govorite istinu... sunce neka ne zađe nad srdžbom 
vašom ,,.tko je krao, neka više ne krade, nego neka 
se radije trudi čineći dobro rukama svojim, da ima 
što davati potrebitome .., nijedna zla riječ neka ne 
izlazi iz usta vaših, nego samo dobra, koja pobuđuje 
na dobro ...svaka gorčina i gnjev i srdžba i vika i 
'psovka neka se ukloni od vas sa svakom zlobom, A 
budite jedan drugome biagi, milosrdni, opraštajući 
jedan drugome, kaošto je i Bog u Kristu oprostio 
vama« (Ef. 4, 22). 

Ć Akomi odbijamo zlo, neka to bude radi Boga: da 
ne uvrijedimo Boga; ako protiv zla činimo dobro, iz- 
vršimo to, jer to hoće Bog, u koga vjerujemo, ufamo 
se i koga ljubimo, A kad nam izgleda, da ne možemo 
odbiti zlo ili učiniti protivno dobro i tada je sila 
Božja uz nas, da nas spasi, ako, uzdajuć se u Krista 
vjerom potpuno podložimo Bogu svoju slabost i svoju 

dobru volju, »Sila Božja čuva vas PO vjeri za spase- 
nje« (1 Petr, 1, 5). »Koji vjeruje u Krista ,ne pogiba, 
nego ima život vječni« (Iv, 3, 15). Usprkos navale zla 
mi možemo vjerom po Kristu ufati se u Bogu (2 Kor. 


3, 4), po Kristu zahvaljivati Bogu (Rim. 1, 8), po Kri- 


stu slaviti Boga (Hebr, 13, 15), u opće: po Kristu 
dolaziti k Bogu, jer »Krist može potpuno spasiti one, 
koji po Njemu dolaze k Bogu« (Hebr, 7, 25). 

Sav naš kršćanski život ima podupirati našu dušu 
u borbi protiv zla i priučavati je dobru, Osobito kod 
propovijedi, duhovnog čitanja, razmatranja, molitve, 
ispitivanja savjesti, primanja sv, sakramenata, i u 
časovima sabranosti prosvjetljuje nas Duh Sveti, da 
upoznamo ne samo veličanstvo nego i dobrotu i milo- 
srđe Božje. Osobito ako se tada sjećamo muke Isu- 
sove i ljubavi Njegove u Presvetom Sakramentu. U 
tim časovima otvara se duša više milosti Božjoj, jas- 
nije upoznaje svoje stanje i savršenijim poticajima 
pouzdanja, zahvalnosti i ljubavi odlučuje se, da radi 
oko svoga čišćenja, da priuči dobru svoje težnje, 
čuvstva, maštu sjetila i vanjska djela, da se uklanja 
zlim prilikama i da ne popusti svijetu i đavlu. 

Ova borba protiv zla ima nam služiti i kao pokora 
Za prošle grijehe, Što smo prije više popuštali neu- 
rednoj požudi (za uživanjem ili za sticanjem ili za 
čašću) to smo se više dužni boriti protiv nje, da za 
nju zadovoljimo Bogu, Ali: bilo bi nerazborito i Sri- 
ješno na pr. protiv svoje neumjerenosti boriti se pre- 
oštrim postom, koji škodi našem zdravlju; ili svojoj 
lijenosti ustegnuti svaki odmor, Gospodin je rekao 
sv. Margareti Mariji Alakok, da su mu draža mala 
djela, što ih vršimo iz poslušnosti ,nego velike po- 
kore, koje činimo po svojoj volji. Najkorisnije je u 
ime pokore razborito svladavati svoje požude (strasti, 
zle navike) i savjesno vršiti zapovijedi Božje i crkve- 

ne i staleške dužnosti, Da se ne bi opteretili drugim 
kakovim djelima pokore, dobro se odmah u početku 
obvezati ,da se ne ćemo ništa zavjetovati bez dopu- 
štenja duh, vođe i da će svaka naša odluka i privatni 
zavjet vrijediti samo dotle, dok nam je bilo koji is- 
povjednik ne ukine. ' 

Ako u borbi sa svojim požudama dnevice padne- 
mo neznam koliko puta, dignimo se odmah kajanjem 
i odlukom. Treba vremena, dok se čovjek priuči svla- 
davati zlo u sebi. Jedan svetac veli, da čovjek treba 
mjesec dana, dok svlada koju zlu naviku (na pr. 
psovku) ili koju strast (na pr. srditost) ili dok steče 
koju lakšu krepost. To vrijedi onda, ako čovjek vrlo 
revno nastoji oko toga. Duhovni pisci (na pr. Mar- 
mion) drže, da novak, koji stupi u samostan, svrši 
čišćenje svoje duše, kad čistom nakanom jednu go- 
dinu provede u samostanu u revnom vršenju poniz- 
nosti i poslušnosti, U svijetu će redovito trebati za to 
više vremena, jer tu nema onoliko duhovnih sredsta- 
va, a prilike su teže, 

Ako naš duhovni vođa ne dospijeva baviti se pose- 
bice našom dušom, tada nakon većih požuda, strasti 
i zlih navika pobijamo manje požude i zle sklonosti 
time da činimo protiv njih protivna dobra djela, Bog 
ne ostavlja duše, koja revno nastoji, da se sve pot- 
punije očisti, Bl. Alfonzo Rodriguez spominje, kako 
je netko postao vrlo duhovnim time, što je 20 godina 
čistio svoju dušu. Čišćenje duše jest zapravo posao 
cijeloga života, Ali na ovome prvom stupnju radi se 
samo o najnužnijem čišćenju duše, kojim se priuča- 
vamo trajno svladavati teže požude, strasti i zle 
navike, 

Ako se dakle tek katkad odupremo kojoj težoj na- 
pasti, a redovito im popuštamo, tada mi još nijesmo 
ni počeli čišćenje svoje duše, Na stupnju je čišćenja, 

koji se ozbiljno opire svemu, što spoznaje kao teški 
grijeh, makar mu se dogodi da kadgod i padne. Do- 
vršili smo najnužnije čišćenje svoje duše, kad smo 
se tako priučili svladavati svoje neuredne požude 
(strasti i zle navike) te ni za što na svijetu ne bismo 
htjeli učiniti teškoga grijeha. Pa ni teškog ogovora, 
klevete i nepravednog osuđivanja. Ni onda kad bismo 
time mogli steći neznam koje dobro ili ukloniti se 
neznam kolikome zlu, Ovo je najniži stupanj posluš- 
nosti i ljubavi k Bogu, bez kojega ne možemo osigu- 
rati svoga spasenja, Borba protiv težih požuda i gri- 
jeha jest borba za svoje spasenje, 

Ne bojmo se! Gledajmo primjere tolikih grješnika, 
koji su se posvetili. I sv. Terezija V. nalazila je 
utjehu i jakost u sv. Mariji Magdaleni i u drugim sve- 
tima, koji su prije bili grješnici, pa se obratili, A sv. 
Augustn govorio je sebi: »Što su mogli ovi i oni, zašto 
ne bi i ti! « 

Kao plod čišćenja duše imamo i poslije zadržati, 
da u duhu ponizne poslušnosti što češće potičemo u 
sebi vjeru ufanje i ljubav k Bogu i da veće napasti 
odbijamo osobito vjerom i strahom Božjim. J. F, 


Tragedija getsemanske noći 


ik 

Tiha i mirna travanjska noć, onako tiha i mirna, 
kako može biti samo u pitomom Dubrovniku, 

Mjesec obasjava jarkim potocima plavog, gotovo 
fosfornog svijetla i ulice, i kuće, koje već spavaju. 

Pažljivo i pobožno čuo sam danas u crkvi čitanje 
sv, Evanđelja o Kristovim mukama, pa se je osobito 
urezalo u misao pričanje o događajima Getsemanske 
noći, 

Ono je uvijek bilo jedno od najbližih momu srcu, 
ali danas me je iznenadilo osobito jednom svojom 
pojedinošću, 

I ova je pojedinost tim značajnija, što projicira 
jarku svijetlost na ovo evanđeosko pričanje. 

Mislim o mističnoj tragičnosti Getsemanske noći, 
mislim i polagano šetam po spavajućim ulicama Du- 
brovnika i daleko idem od grada — u plavu mjese- 
. čevu noć, 

2. 

Čudno, kako nisam prije opažao tragičnog ele- 
menta u pričanju o Getsemanskoj noći. Uvijek bi mi 
nešto zatvorilo oči, 

Ipak je tragedija najviši stupanj napetosti u dje- 
lovanju odabranih ljudi, one napetosti, koja izaziva 
i strah i sažaljenje, ,, Tako nas uče knjige, 

I zar nema svih ovih osobina u pričanju o Getse- 
manskoj noći? 

Tu ima i napetosti djelovanja, koja dovodi do raz- 
mršaja drame zemaljskog života Božanskog Spasi- 
telja. 

Tu ima i straha, koji je izazvan užasnim zločinom, 
gotovim da bude učinjen nad glavom Bogočovjeka. 

Tu ima, napokon, i zažaljenja, koje tako tišti srce 
pri pomisli 0 nevinosti njegovih patnja. 


I to sve se odigrava u Getsemanskom vrtu, koji je: 


sav zaliven mjesečinom, i koji je postao čutljiv svje- 
dok najstrašnijeg zločina svijeta. 

Ali ima još jedna strana u ovoj tragediji Getse- 
manske noći, 

To je njezina mističnost. 

Duboka je tajanstvenost razlivena nad Getseman- 
skim vrtom i nad učesnicima tragedije u njemu. 

Puna je duboke tajanstvenosti veza Boga sa čo- 
vjekom, koja se ostvaruje preko molitve Bogočo- 
.vjeka, Tajanstvenj se zraci vezuju u jedan silazeći 

lanac sjedne strane Boga-Oca, koji prima žrtvu Boga- 
Sina za rod grešnih ljudi, i njegova Anđela-Utješi- 
telja, a s druge strane slabih ljudi, koji spavaju ne- 
moćnim snom —Kristovih učenika, a među njima i 
Petra, pa napokon ovaj zločinački svijet književnika 
i farizeja, koji se prikrada u Getsemanski vrt na čelu 
s Judom izdajicom. 
3, 

Svi proživljavaju tragediju u zalivenom jarkom mje- 
sečinom Getsemanskom vrtu, svi, počev od Gospo- 
dina Isusa Krista, 

Njegove moralne patnje nijesu ništa drugo, nego 
besprekidno penjajuća linija dubokog dramatizma, 

Evo, otide on na razmak, »kako se može kame- 
nom dobaciti«, i to od svojih učenika, pa tamo pavši 
na zemlju, moli se Ocu, Samrtna stiska i tuga grče 
njegovu potištenu od bola dušu, To je danak slabo- 
sti njegova zemaljskog bića. 

Sav je u unutrašnjoj borbi: i »njegov je znoj, kao 
kaplje krvi, što su tekle na zemlju«, 

- Nesnošljive su njegove patnje »i javi mu se anđeo 
s neba i hrabri ga«. 

U svojoj tuzi moli on svoje učenike, da budu s 
njime, da budu budni 4 da se mole... Što je to? Bog- 
čovjek traži potporu kod smrtnih ljudi?... Naravno, 
ne.., Ali Gospodin, u zadnjim trenucima svoga ze- 
maljskog života, poučava svojim primjerom budnosti 
i molitve svoje slabe učenike, ' 

Borba, ovaj. najglavniji momenat tragike, produ 
žuje se u njegovoj duši, On moli Oca, da bi ga mi- 
moišla ova čaša, ali u isto vrijeme podložen je volji 
Oca, Neka bude »ne što ja hoću, nego što Ti«, 

Podvig božanske samopožrtvovnosti za grijehe sla- 
bih i smrtnih ljudi stiže do svog vrhunca, Sada, pre- 
davši se u volju Oca, Krist potvrđuje svojim primje- 

rom riječi molitve Gospodinove: »Budi volja Tvo- 
ja...« . 

Eto, približuje se čas, kad će se božanski Patnik 
lišiti zemaljske slobode. On odbije svaku misao o 
mogućnosti otpora i protivljenja: »Zar da ne pijem 
kalež, koji mi dade Otac?« Zar nije mogao pretvoriti 
u prah i pepeo ljude, koji su pođigli svoju ruku na 
njega? Zar nije mogao iskoristiti pomoć »više od 
dvanaest legija anđela«, da bi sačuvao svoju slo- 
bodu? 

Ali on ne čini toga, jer se mora ostvariti božanska 
odluka, jer mora biti prinesena najveća žrtva, koja je 
ikad bila prikazana u svijetu. 

Krist ide u susret zemaljskoj opasnosti. On pita 
svoje progonitelje: »Koga tražite?« — i poslije po- 
kazujući na sebe, odgovara: »Ja sam...« 

I ponovo zemaljska gorčina otruje riječi Božan- 
stvenog: S tužnom ironijom govori im zašto su izašli 
protiv njega, kao protiv razbojnika, protiv njega, koji 
je svagdano poučavao Božju istinu i koji je bio tako 
pristupačan u svojoj nezaštičenosti, da učine nad 
njim svako nasilje, 

I tada su ga mogli uhvatiti, , , 

Ali ove riječi nije lizustio Gospodin da osigura 
sebe od budućih dogođaja, koji dolaze neminovno. 

Moraju ga uhvatiti, da bi se ostvarilo pisanje pro- 
roka, pa on sam, u poniznosti, obara svoju glavu, po- 
koravajući se onomu, što je odlučeno od vijeka, 

I suhvatiše Isusa i svezaše ga.,.« 

Kakvo je koncentriranje dramatskih doživljaja u 
tim zadnjim trenutcima zemaljske slobode Spasitelja, 
pa kaka raste njihova tragična napetost! 

Sve je tu potresna drama — i unutrašnja borba 
zemaljskog sa nebeskim, i tuga radi slabosti najbli- 


žiz Kristu ljudi, njegovih učenika, i spremnost k pat- 


92 


njama po volji Oca, i gorčina u srcu zbog ljudske 
nezahvalnosti, pa napokon junačka odlučnost kojom 
ide u susret zemaljskoj smrti. ' 

Nikad i nikakva čovječja tragedija ne će u sebi 
koncentrirati tako potresni dramatizam, kao što je to 
u ovom prostodušnom pričanju četiriju Evanđelja, 

4, 

Pod znakom duboke tragike prolaze zadnji časovi 
zajedničkog života Kristovih učenika i Spasitelja... 

Bez obzira na dozivanje Gospodina, da se mole i 
budu budni, oni spavaju. Tri puta Gospodin ih pre- 
korava za njihov san, On ih opominje, da ne upadnu 
ovim putem u iskušenje, jer tamne sile gospodare 
često nad čovječjom dušom u snu. Ali sve je uza- 
ludno: oči su učenika Kfistovih oteščale, i oni nemaju 
snage da se bore sa snom — i to s jedne strane usli- 
jed toga, šta to nije običan san, nego poslan od na- 
čela neprijateljskog Kristu, a s druge strane zbog 
toga, što je to san od tuge, kad se čovjek, u stanju 
duševnog bola i beznadnosti, predaje olovnomu snu 
neutješnog zaborava. To nije priprosta lakomislenost 
i nije obična bezdušnost, nego slomljenje od tuge u 
predosjećanju rastanka s Učiteljem, 

Tri puta prekida Gospodin svoju molitvu, da bi tri 
puta ponovio svoj gorki prekor učenicima, Ali on to 
čini radi toga, što je osamljen u svojim predsmrtnim 
patnjama u najkobniji sat svog zemaljskog života, 
nego zbog toga, što, zaboravljajući sebe, on hoće da 
sačuva njih od grijeha nemarnog sna, 

Sada je duša Kristovih učenika razdvojena između 
Gospodinove budnosti i tamnog njima poslanog sna. 
Evo, zbog čega, probudivši se, ne dolaze oni odmah 
k svijesti, I nisu znali, što bi mu odgovorili , , ,« 

Ali Krist već zna, da je san njegovih učerika u 
Getsemanskom vrtu samo uvod u njihovu još veću 

slabost. Evo, zbog čega on odjeljuje sebe od njih u 
ovaj momenat, kad se odigrava njegova predaja u 
neprijateljske ljudske ruke, »Ako dakle mene traži- 
te«, — govori on onima, koji su ga došli uhvatiti — 
»pustite ove neka idu«, Gospodin ne će, da poveže 
svoju kobnu sudbinu sa sudbinom svojih malodušnih 
učenika, I sada on ima pravo da rekne Ocu: »Nisam 
izgubio ni jednog od onih, koje si mi dao«, 

I ovi, koji su, još nekoliko satova prije, opkoljivali 
Gospodina i pobožno slušali njegove riječi, učesnici 
njegove zadnje svete Večere, koriste se mogućnošću, 
da se spase, »Tada«, govori Evanđelje, — »svi ga 
učenici ostaviše i pobjegoše«, 

Nije li to svjedočanstva one bezumne panike, koja 
je obuzela pristalice Kristove pri pogledu na oružje 
i pri prijetnji smrću. . ' 

Malodušan san, zbunjena izgubljenost glave pa na- 
pokon, odricanje od Gospodina — to je uspon tragič- 
nosti Kristovih učenika, 

I svi su pobjegli od njega.., Čak i Petar, najod- 
važniji i odabran od mnogih, odrekao se je Gospo- 
dina. Njemu posvećuje Krist u zadnjim časovima svog 
zemaljskog života osobito mnogo pažnje. K njemu 
on obraća svoj osobni prijekor: »Simone, ti spavaš? 
Zar nisi mogao bdjeti ni jednu uru?« Čujete li: i ti — 
jednu uru — sa mnom...? 


I Petar doživi potpuno nesnalaženje i izgubljenost. | 


Ovo je stanje izazvano i ovim prijekorom Gospodi- 
novim, i neodoljivim snom, ali možda najviše ranije 
prorečenim odricanjem njegovim od Krista, 

I on već ne zna, šta da čini, Ovom  izgubljenošću 
glave izazvan je njegov nemiran, nagli postupak, kad 
ne misleći ni o čemu, odsječe izvučenim mačem des- 
no uho sluge prvosvećenika, 

I Gospodin, prodirući u njegovo duševno stanje, 

ispravlja zlo, koje je učinio Petar, »Prestanite. Ni- 
pošto dalje!« govori on, »I dotače se uha njegova i 
izliječi ga«, 

I tada je izustio Krist riječi, koje su duboke u svo- 
joj mudrosti: 

»Vrati svoj mač u korice njegove: jer svi, koji se 
hvataju mača, od mača će i poginuti«, 

Ni još nije završen tragičan put Petra: poslije neo- 
doljivog sna, poslije mučnog predosjećanja budućeg 
odricanja, poslije učinjenog nasilja, još ga čeka naj- 
tužniji dogođaj na njegovom putu.., To je naime, 
njegovo trokratno odricanje od Krista, 

6. 

U Getsemanskoj noći preživljuje Petar svoje du- 
ševne slabosti, Ali u istoj noći odigrava se još jedna 
druga tragedija: vjerolomstvo, a uzročnik je njegov 
Juda-apostol, koji je pao. 

Gospodin predosjeća njegovo približavanje i zbog 
toga kaže svojim učenicima:  »Ustanite, hajdemo! 
Evo se približi moj izdajica«, 

I zaista se približuje Juda, koji čini u svojem iz- 
dajstvu nepotrebne, u svojoj niskosti, postupke. 

On daje Kristu poljubac — istovremeno i znak laž- 
ne ljubavi i znak lizdajstva, 

On govori strašne riječi: »Zdravo Rabil«« 

I Krist se ne uzdržava od riječi zadnjega ukora: 
»Juda, poljubcem izdaješ Sina  čovječjega?« I još: 
»Prijatelju! Zašto si došao?« — 

Zaista: zašto je došao Juda? Svakako on je mo- 
gao, otkriti mjesto gdje je boravio Krist, zadovo- 
ljiti se ovim, zaostati u sjeni, Ali svojim ličnim pri- 
sustvom u Getsemanskom vrtu dovršuje on zlo koje 
je pričinjeno njegovom niskošću, 

I kad je ovo zlo već  svršeno, ne izdržava li ova 
tamna duša okorjelog zločinca. Pa i on gubi tlo pod 

svojima nogama. »Uhvatite ga«, govori on straži o 
je počinjeno njegovom niskošću. 

Ova riječ »oprezno« već izdaje.njegov duševni ne- 
mir, njegovu uzbunu, Zbog čega »oprezno«? Zar, rađi 
toga, da ne bi učinili zla onome, koji je već ranije 
osuđen .na smrt, ili bojeći se, da učenici ne bi oteli 
straži Krista, Ali prvo nema smisla, a drugo, očigled- 
no je uzaludno, jer su svi učenici već pobjegli... , 

I ide Juda tragom svezanog Krista i njegove prat- 
nje, ide, proživljujući u ovoj noći Tragediju vjero- 
lomstva i izdajstva, pa nost u svojoj mračnoj duši 
buduću tragediju sramotne smrti, 

17. 

Malo još preostaje da se završi lanac tragičnih 
dogođaja Getsemanske noći. ,, 

Svojom zlobnom vikom i bukom narušavaju ljudi 
blagu tišinu i mir Getsemanskog vrta li gledajući w 
njihova razdružena i nemilosrdna  liaa, izgovora 
Krist istovremeno i oproštajne i prijekorne riječi: 


»Dođe čas«, — a potom još: »Evo predat će se Sin 


čovječji u ruke grešnicima«, 

I ne mogu izdržati ove grešne duše snagu ovih ri- 
ječi i prizora nadzemaljske svetosti: »uzmakoše na- 
trag i popadaše na zemlju«, 

Ali mora se ostvariti ono, što je navješteno u Sve- 
tom Pismu, pa završuje Krist proročanskima riječi- 
ma: »Ali je ovo vaš čas i vlast tame... .« 

I započne se ovog trenutka zadnja i velika trage- 
dija ljudskog roda — koji nije priznao Krista — 
vlast njegove teme, koja traje već 19 stoljeća u svi- 
jetu, koji leži u zlu. 

8 

U napornim i neprekidnim mislima o tragediji Get- 
semanske noći lutao sam po Dubrovniku i njegovoj 
okolini sve do samog svitanja, 

I neznajući došao sam na morsku obalu, 

Sunce je izlazilo, Vjetrić je pred svitanjem ljuljao 
“stabla, koja su bila u cvjetanju, pa su širila svoj div- 
ni miris, 

Izlazilo je sunce, ovaj simbol Božje milosti i opro- 
štenja. | 

Jučer, kad je ono zalazilo, bilo je krvavo a danas 
pri svitanju ono je već kao zlato. 

T mislio sam: 


Tako i njegova krv, krv našega Gospodina, pretvo- | 


rila se je u zlato vječite slave, 

I on, oprostivši slabim učenicima svojim, a među 
njima i Petru, pretvorio je u pepeo u zracima sunca 
svoje slave Judu jer je on bio sin tame. 

I izlaskom je pobjedonosnog sunca završio trage- 
diju Getsemanske noći, dozivajući nam u ovom sun- 
cu obečanje i milosti, i oproštenja, j 


Sergije V. Štejn, profesor. 


Liturgijski život 
Sv. red 


Božje stvaranje ne uključuje samo bića nego i dje- 
lovanja, a u ovim djelovanjima neku hierarhiju. Za- 
hvaljujući toj hierarhiji dobra Providnosti teku, pre- 
lazeći od uzroka na njihove učinke, kao što i voda 
natopnim kanalima, koje savremena industrija har- 
monizira, natapa zemlju. 

Ljepota reda u vjeri uvodi se sakramentom, koji 
baš nazivljemo Ređom, t, j. uredjenom hierarhijom, 
koja vjerniku, kad se pridruži svetom društvu duša 
s nakanom da se s Bogom sjedini _ dijeli plodove 
otkupljenja, ' 

Mnogi se bune protiv ove organizacije, pretpostav- 
ljajući joj vjerski individualizam, koji smo na našem 
putu već više puta susreli. Pri svakom susretaju mo- 
tiv naše opozicije je uvijek isti, 

Ne vidjeti u činjenici hijerarhije, koja kanalizira 
redoviti tok milosti, drugo nego pritisak ili nedopuš- 
teno podvrgavanje, znači ne shvaćati ljudski život, 

»Šta treba ljudi između nas i Boga« uskliknuo je 
Jean-Jacques Rcusseau. On je to isto mogao reći u 
vremenitom smislu, Šta treba ljudi, da mi priopće do- 
bra naravi, rase, domovine, čovječanstva! 

Naprotiv rađam se, hranim se, odgajam se, izobra- 
zujem se, upravljam se, služim se sve pomoću razli- 
čitih vrsti posrednika i sretan sam, ako dobro pro- 
mišljam, što se mogu poslužiti njihovom uslugom, U 
duhovnom životu primjenjuje mi se isti zakon, To je 
mudrost! Ja bih još rekao, da je to i nužda, ako je 
istina, da svrhunaravnost uzimlje od naravi ne samo 
svoju podlogu i polaznu točku, nego i uvjete funkcio- 
niranje jednostavno prenesene, kao što smo imali pri- 
like više puta naglasiti, 

Sakramenat Reda je dakle, kao i posvećenje kra- 
lja, sjetilni znak i čin kojim se stvarno podjeljuje 
vlast.) Ovdje duhovna vlast, sudjelovanje duhovnoj 
kraljevskoj vlasti Kristovoj, koju.on vrši kao sveopći 
univerzalni čovjek, kanal i zaslužni izvor milosti. 

Sjetilni je znak, o kojemu govorimo, različit pre- 


ma različitim redovimo, ali im je zajedničko što pe- 


1) Karakter utisnut po onom sakramentu teolozi drže za 
stvarnu vlast sakramentalnog djelovanja, kao što je karak- 
ter krštenja stvarna vlast sakramentalne pasivnosti. Bez 
krštenja ne možemo primiti nijedan sakramenat; bez sv. 
Reda ne može se podijeliti nijedan, barem od onih koji uk- 
ljučuju hijerarhiju. Krštenje je iznimka, budući da može, 
radi svoje velike potrebe, biti podijeljen od svakoga. 

svetitelj naglašuje vlast, koju namjerava podijeliti 
predavanjem vjerskih objekata, koji za to služe: ka- 
leža s vinom, plitice s kruhom za svećenstvo, knjige 
evanđelja za djakonat, praznog kaleža za subdjako- 
nat i tako dalje. Dodaju se riječi koje u imperativu 
izriču upotrebu tih objekata: Primi vlast, itd, 
Zapovjedni način je upotrebljen, a obični završetak 
»u ime_Oca i Sina i Duha Svetoga« hotimično ispuš- 
ten, da se naznači kako vlast sv. Reda stvarno dolaziš 


“od onoga koji ga podjeljuje, dok u drugim sakramen- 


tima službenik nije nego utjecajni kanal, koji sam ne 
posjeduje ili barem može ne posjedovati ono što pri- 
općuje, 

Budući da je sakramenat Reda određen da produ- 
ljuje Krista i kanalizira njegovo djelovanje, slijedi 
da će njegov glavni predmet biti taj, da osigura u na- 
šoj sredini stvarnu prisutnost Kristovu, u kojoj smo 
vidjeli središte čitavog sakramentalnog života Crkve 

Euharistija nije samo glavni Sakramenat, nego, re- 
kli smo, na neki način jedini sakramenat, u koliko sa- 
drži ono, što svaki drugi sakramenat tek hoće da die- 
luje. 

Ustanoviti dakle hijerarhiju s namjerom da priop- 
ćuje posvetno djelo Spasiteljevo znači prije svega 
ustanoviti vlast posvećivati Euharistiju, znači ustano- 
viti Svećeništvo u pravom smislu riječi. 

Sve vlasti niže od svećeništva: djakonat, subdjako- 
nat, mali redovi neće biti nego sluge. Isto tako, i ako 
na drugi način, bit će sluge i sve više vlasti: episko- 
pat, prelature svih stepena, papinstvo. Uostalom to 
produživanje u dva smjera dade se bez poteškoće ra- 
stumačiti. Ostvarivanje službe kao što je svećenstvo, 
koje pretpostavlja stvari koje ga pripravljaju, prate 
i slijede, recimo u jednu riječ mnogostruke uvjete, 
traži organizaciju, Treba poglavara, koji će najprije 

postaviti one koji će vršiti vlast Reda; koji će ih i 
nadzirati, ne za ono što je glavno: za djelo posveće- 
nja, nego za uporabu kojom se posvećenje čini, za 
pripravu i vanjske uvjete, koje ono predpostavlja, 

Biskup, knez svećenički, kako se govorilo u Starom 
Zavjetu, a i on sam svećenik, vršit će tu vlast. Zato 
se za nj govori da posjeduje puninu svećeništva, Time 
se označuje da je njegova funkcija, u koliko je sve- 
ćenik, neovisna i da je priopćuje drugomu ređenjem, 
Tako se i za živo biće, koje više ne ovisi od svog ro- 
ditelja i samo može roditi, kaže, da ima puninu ži- 
vota, 

Povrh biskupa i povrh svih različitih prelatura, ko- 
je su očigledno sluge, jest papa. A i papa je biskup 
kao svaki biskup s gledišta Reda, ali povrh toga on 
ima opću jurisdikciju t, j. vlast upravljanja, koja ta- 
kođer ima odnosa s pripravom i vanjskim okolnosti- 
ma sakramentalnog djelovanja. 

Budući da je Crkva samo jedno tijelo, a jedinstvo 
se ne može postići u socijalnom tijelu nego pomoću 
središnje vlasti, koja ujedinjuje pojedinačne vlasti u 
teženju k zajedničkom cilju, uprava Apostolske Slo- 
lice je neophodno nužna, i oni koji je odbacuju s 
pravom se zovu shizmatici, jer su neprijatelji vjer- 
skog jedinstva, 

Ali svaka vlast, pa i ova, svaka uloga bilo admini- 
strativna bilo, prividno politička, bilo doista i vidljivo 
vjerska, gravitira oko svećeništva, jer sve gravitira 
oko Euharistije. A to je, naizmjence, jasno, jer je 
Krist, nosilac Euharistije, svega našega života u Bogu, 
vrhovno i opće sredstvo, jedini izvor svijeta, životnog 
bogatstva i veselja. 

Kao što sve arhitektonske linije crkava idu ravno 
k tabernakulu, i tu se savijaju, da ga okruže, razmak- 
nuju, da mu učinje mjesto, dižu da dadu više elana 

njegovim žarima, produbljuju se u kripte, da potjera- 
ju dublje njegovo podnožje, povraćaju ispuniti stup, 
da nas poput novog kažiprsta upućuje prema njemu, 
u kratko izgledaju nadvisiti njegove dimenzije, uda- 
ljiti se od njega, zaboraviti ga i njime dominirati, ali 
sa svrhom, da mu samo služe ,tako i sve kršćanske 
vlasti: papa, kardinali, nadbiskupi, biskupi, počasni 
prelati, daleki nunciji, kanonici, župnici, mitronosni ili 
nemitronosni opati i ispod jednostavnog svećenika: 
djakoni, subdjakoni, ekoliti, čitaoci, vratari, eksorcis- 
ti, svi viši i niži svećenic,i i nesvećenici u službi su 
svećenika, Ne njegove osobe, nego njegove službe, 
budući da i opća Crkva jest samo kolektivni svećenik, 
duhovno tijelo Krista svećenika, čije nam srce, živi 
ciborij, pruža Božanstvo, 

Koliko se varaju oni koji u Crkvi ne vide nego ad- 
ministraciju, politiku, društvo s vremenitim ciljevi- 
ma, može se lako odatle vidjeti. 

U danoj definiciji Reda možemo shvatiti pravu bit 
naše Crkve, kojoj ovaj sakramenat određuje okvire. 

Mistična bit na kraju krajeva, jer administracija i 
politika, koje ju nužno prate radi njezinog funkcioni- 
ranja među ljudima, nisu nego sluge mističnosti, koja 
joj je duša, kao što u živom biću, prema našoj stalnoj 
uporabi, akcije i reakcije fizičko-kemijske, a pogoto- 
vo mehaničke, nisu nego sluge životne ideje. 

Crkva hoće da nas pobožanstveni, Ona za to raspo- 
laže živim sredstvom, Kristom. Tamo gdje je Krist, 


tamo je bit njezine uloge, razlog njezine organizacije, 


životni čvor gdje se sve njezine kretnje sređuju, 
Neka sve funkcionira po zakonu njezine ustanove, 
i vidjet će se, da je sva hijerarhija, od ozgo do dolje, 
od desna na lijevo, u svim svojim granama i u svim 
stepenima, usmjerena na samo jedno djelo: posve- 

ćenje po Kristu, sa Euharistijom kao središtem utje- 
caja, koja daje samoga Krista, 

Vrlo dobro znamo, da se unutar ovoga zakona mo- 
gu uvijek uvući mnoga skretanja, Kad se služi čovje- 
kom, treba očekivati slabosti njegove naravi. Ali teo- 
rija o živom biću nije teorija o njegovim skretanjima. 
Mi govorimo o normalnoj fiziologiji, ostavljajući po- 
trebi da govorimo o patologiji, 

U ostalom ekonomija sakramenta Reda sama so- 
bom nosi priznanje tih skretanja, jer se sama trudi da 
ih spriječi, 

> Moglo bi se vjerovati, da Sakramenat Reda, za raz- 
liku od drugih sakramenata, kojima je svrha indivi- 
dualno posvećenje, ne daje onome koji ga prima nego 
samo vlast, a ne posvećujuću milost, Ne govorimo li 
uvijek, da je služba svećenika neovisna o njegovoj vri- 
jednosti, da je za vjernika glavno ta služba, a ne sve- 
ćenikova vrijednost? ' 

Da služba bude sveta i posvećujuća, dovoljno je 
da se u njoj odrazuje Crkva sveta, 

Ta je živa istina koja se ne smije nikada zaboravi- 
ti, da se izbjegnu kojekakve sablazni. Ali treba i to 
reći, da to nije ideal, nego da se vjerska ustanova, 
koja teži za idealom, trudi, da približi osobe njihovoj 
službi, Ona to čini određujući uvjete, koje svećenički 
kandidat mora ostvariti, bdijući, koliko je ljudski mo- 
guće, da ti uvjeti budu ispunjeni, Ali ona to čini i 
podjeljujući posebnu posvećujuću milost sakramentu, 
koji stvara naše ovlasti, 

Posvećujući svoga službenika Krist hoće da mu da- 
de ne samo da materijalno nego i dostojno vrši svoju 
zadaću, 

Da dijelitelj Božjih dobara ne posjeduje i ne pro- 
življuje sam ta dobra, jest nered, 

Da onaj koji posvećuje sam ne bude svet, da onaj 

koji propovijeda ne: prakticira što propovijeda, da 
onaj koji daje Krista ide za idolima svijeta i tijela, 
to je nebo uvijek proklinjalo, »Pisci i Farizeji zasje- 
doše na stolicu Mojsijevu« govorio je Spasitelj. »Sve, 
dakle, što Vam kažu, držite i činite, ali po njihovim 
djelima nemojte činiti, jer govore, a ne čine, Vežu teš- 
ka nesnosna bremena i tovare na pleća ljudska, a 
prstom svojim neće da ih maknu«. 

Zloba ljudska može stvoriti takve slučajeve, a sla- 
bost ljudska, više raširena nego zloba, može ih protu- 
mačiti, ali vjerska ustanova ne teži za tim, ona smje- 
ra k savršenstvu koje je harmonija posude i mirisa, 
kanala i tekućine koja kroza nj teče, svećenika i sve- 
toga života, koji on mora promicati, 

U ostalom ne znamo li, da je u Crkvi ugled, koji je 
povezan sa vlašću Reda, djelo ljubavi i poniznosti? 
Gdje će se dobiti te kreposti, ako ne u intimnom sje- 
dinjenju srca s Bogom po milosti? a sigurno ne gospo- 
dujućim i brutalnim gestom ruke pravde koja tuče- 

Trebalo bi, da onaj koji je viši u vlasti, bude viši 
u milosti, eda se tako bude viši u poniznom sniženju 
pred Bogom i sniženju u službi prema svojoj braći. 

Proniknuti ovom misli crkveni naučitelji prikazuju 
kao neku vrst Božjeg prava podudaranje u Crkvi hi- 
jerarhije vlasti sa hijerarhijom kreposti.  Episkopat, - 
govore oni, jest stanje savršenstva, baš zato jer bis- ' 
kup posjeduje puninu svete vlasti: Ta vlast je dale- 
ko od toga da ga od bilo čega oslobodi, ona ga obve- | 
zuje, Isto tako prema stepenu i svećeništvo, kao i sve 
vlasti podijeljene u vjeri ljudima, j 

Sancta sancte: sveto treba obavljati svete stvari; 

Mi koji to govorimo ,nismo tako preuzetni da ćemo 
ustvrditi, da zadovoljavamo toj Božjoj volji, Pozna- 
mo dobro svoje nedostatke i rado za njih primamo pri- 
kor, Samo jedan prikor teško primamo, a to je prikor 

sa strane onih, koji se pokazuju toliko zauzetiji da tje- 
raju slabog ili osrednjeg svećenika, koliko su oni gori 
kršćani, građani, oci, muževi, prijatelji ili predstav- 
nici svog profesionalnog staleža, 


No bilo što bilo s njihovim zaslugama, a našom ne- 
vrijednošću, tvrdim da ovo ne vrijedi kao zakon, Za- 
kon vjerske ustanove jest taj, da se priopćuje istine i 
ljubavi Božje, eda se preobrati u život, mora činiti 
preko svećeništva kao preko zvijezde, koja prožeta 
suncem, dalje ga širi, ali poslije nego je sama uzela 
svoj dio. Bog svuda kuda prolazi hoće da proizvede 
božanske učinke, Prolazeći kroz svećeništvo da dođe 
do vjernika, on namjerava posvetiti svećeništvo. On 
to čini pružajući svoju milost, Ako je ta milost odbi- 
jena ili umanjena, to je naša pogrješka i velika nesre- 
ća, jer kako je govorio sv, Jeronim: »Propast je Cr- 
kve, ako laici nadvisuju u kreposti svećenike«, A sv. 
Grgur sa svoje strane je govorio, da »slijedi kao nuž- 
na posljedica, da se prezire propovjeđanje onoga čiji 
se život prezire«. 

To nije pravo, ali će to uvijek biti, i onaj koji za to 
pruža priliku morat će odgovarati, 


Velim, da to nije pravo, jer sakramenat Reda, iako 
. daje milost, ne sastoji se pravo u davanju te milosti, 
nego u davanju vlasti, I za to se ne_ smije vjernik 
smesti od nesavršenosti, koje vršenje te vlasti prate. 

Koliko se traži od svećenika da se drži na visini 
svoga dostojanstva, toliko se preporuča vjernicima da 
znadu primiti kao od Boga ono što dolazi po sveće- 
niku, a da ne sude samog posrednika, Da nastavimo 
malo prije donesenu poredbu, svjetlost koja nam do- 
lazi od zvijezda uvijek je dobro došla, makar to bilo 
i od mrtve zvijezde, koja šalje blagotvorni utjecaj ne- 
ba, a da sama ga ne prima, 

Ostavimo ovu sliku, a dignimo se do ljepote vjer- 
ske koncepcije, koja čini hijerarhiju službenicom po- 
boženstvenja ljudskoga, 

Duh Božji, postavši čovjekom, socialno, u Crkvi, 
kao što se je Riječ utjelovila, individualno, u Kristu, 
djeluje po ljudskim zakonima, koji mogu ostvariti ono 
što On hoće, 

U svakom pojedincu Duh Božji razdjeljuje svoje 
darove prema različitim moćima duše, Ono što naziv- 
ljemo vrhunaravnim krepostima: vjera u razumu, lju- 
bav u srcu, jakost i umjerenost u našim  sensitivnim 
moćima i ostale, i to je jedna hijerarhija, koju ostva- 
ruje naša unutarnja uprava, Tako u ljudsko-božan- 
skom tijelu — Crkvi, Duh se razlikuje prema organi- 
ma toga fijela, a sakramentalni karakter podijeljen 
Redu jest kao. socijalna milost, koja ima da pribavi 
drugu. ' 

I tako sve izgleda harmonično i savršeno, božanski 
i ljudski, 

Kao što u životu globusa, krv ledenjaka teće u sit- 
ne žljebove brda, u žile rijeka, u živo tkivo ravnica, 
a zatim u isparivanje zraka, i u sve što diše i čeka 
svoju zemaljsku hranu, tako i kršćanski red daje teći 
dobra iz duše Božje u Krista, opći ledenjak koji op- 
lođuje božanski oblak Duha; iz Krista u hijerarhijski 
uređeno svećeništvo, preko kojega se dijele sveti da- 
rovi; iz svećeništva napokon u vjernika, koji je, pravo 
rečeno, i sam u izravnom odnosu s Izvorom, kao što i 
zemlja pije rosu i mimo natapanja tla, ali koji normalno 
mora primiti svoje spasenje od onog sistema života, 
koji sačinjava, u Bogu, našu Crkvu, 

To je vrhovni razlog, koji nas ima potaći, da osta- 
nemo priljubljeni duhom, srcem i životom onom Redu, 
od kojega imamo pravo sve očekivati, uz uvjet narav- 
no da ga pustimo odraziti se u nutarnjem redu, o ko- 

jemu sam malo prije govorio, Red koji je realno krš- 
ćanstvo, o kojemu je Isus govorio: Kraljevstvo je Bož- 
je u vama, Red, koji onaj vanjski ima dužnost, bez 
sumnje, da promiče, ali opet nikako bez pristanka na- 
še slobode. Jer, kako je govorio sv Augustin, onaj 
koji nas je bez nas stvorio, neće nas bez nas spasiti, 


A, Sertiblanges 


Uzori 
O, Marko Tvrdeić 


Marko Tvrdeić jest također jedan od onog lijepog 
broja izabranih koji je narod za života i poslije smrti 
štovao kao svece, Rodio se je u selu Pupnatu na 
otoku Korčuli god. 1733. Gimnazijske i teološke 
nauke uglavnom je učio na otoku kraj Korčule, a 
nešto i u talijanskom gradu Rimini, Kao mladi sve- 
ćenik djelovao je na Korčuli, a 20 zadnjih godina 
proveo je u Rimini, gdje je sveto završio svoj život 
dne 24 kolovoza 1785. U Rimini je uživao toliki glas 
svetosti, da je narod iz čitave okolice Rimina, na 
vijest o njegovo smrti, grnuo u masama da mu iskaže 
svoje štovanje. Njegovo tijelo moralo se je držati iz- 
loženo punih 48 sati da bi se zadovoljilo pobožnosti 
naroda, Odijelo, u kojim je ležao na odru, bilo je tri 
puta čitavo razdrobljeno od naroda, jer je svatko 
želio da ima od njega neku uspomenu. Napokon je 
došlo do pogreba, iako tijelo mije ni najmanje zau- 
daralo, nego je čak izgledalo kao živo. 

Štovanje O, Marka na Korčuli nije nikad popustilo 
a po njegovoj blaženoj smrti još se ojačalo i raširilo. 
U narodu se je također bilo sačuvalo proročanstvo 

O, Marka, koji je na odlasku za Italiju tješio svoje 
ožalošćene domorodce: »do sto godišća ćete me opet 
imat,« te je bila vruća želja naroda da bi se ostatci 
O. Marka prenesli u domovinu. Nakon dugog prego- 
varanja, vrućih i postojanih molitva tijelo Božjeg 
ugodnika god. 1877 bi preneseno iz Italije i svečano 
uz neopisivo veselje i oduševljenje u doličnom sar- 
kofagu postavljeno u župnu crkvu u Pupnatu, Od 
tog vremena Pupnut je postao mjesto hodočašća, i 
čudesne milosti što lih pobožni narod dobiva po za- 
govoru O, Marka. 

Nažalost mnoge potankosti života O. Marka su 
nam nepoznate, Ipak krupne crte, koje nam je po- 
vijest sačuvala, dozvoljavaju nam da upoznamo nje: 
govu značajnu individualnost. Lik je to, kao kod 
Svih svetaca, izgrađen na Božju, ali opet sa svojim 
posebnim oznakama li osebinama. 

Kod O, Marka provlači se od njegova djetinjstva 
pa sve do konca života nit velika i spasonosne mi- 
sli, što je on izrazio u pismu upravljenom župniku 
Pupnata: »procurare 1' emenda avanti che venga 
I eterna maledizione«: popravi se da ne budeš osu- 
đen. Ili kao što drugi put veli: ako izgubiš dušu, sve 
si izgubio, Znamo da ga je ova spasonosna misao 
obuzela u njegovoj najranijoj dobi. Kao dječak od 
8 godina dade se već na odvažni korak pokorničkog 
života, te nije spavao gdje su njegovi roditelji i braća 
spavala nego se povuče u podrum i golu hridinu 
izabra za svoju postelju, koju ne ostavi sve dok nije 
otišao u franjevački samostan. Preko dana, dok je 
pasao ovce, povlačio se je u samotna mjesta i tu se 
kroz čitav dan zabavljao sa svojim Bogom i razma- 
tranjem vječnih istina. . 

Kad je pak stupio u franjevački samostan na 
Otoku, našao je tu odlična učitelja u duhovnom ži« 

votu O. Bonu Miroševića, koga je pokornički život, 
kako o njemu govori korčulanski biskup, bio učinio 
živim skeletom. O, Marko nije zaostajao za svojim 
učiteljem, pa mu je post, bičevanje i dugo bdijenje 
bila dnevna okrepa njegove zanosne duše, Ma ko- 
liko se je O, Marko brinuo da ostane sakriven i ne- 
poznat svijetu, ipak je njegov svetački život brzo 
upoznala čitava okolina Korčule, te je svijet grnuo 
njemu u velikom broju preporučujući se njegovim 


moltvama ili tražeći savjeta. Želja da bude nepoznat. 


i slobodan od i samih rodbinskih veza po svoj pri- 
lici ga je i povela u mali i zabitni samostan grada 
Rimini. 

U samoći, pokori i molitvi jačao se je njegov du- 
hovni život i žarila ljubav, i ta ga je gonila na ak- 
tivni život među narodom. Dok je bio na Otoku, 
često je obilazio korčulanske župe da ispovijeda 1 
propovijeda, Predaja nam veli da ga je uvijek narod 
u masama dočekivao i ispraživao. I u Rimini, gdje 
je tražio samoću, ljubav ga je gonila izvan samostana 
te je istu svijet oduševljavao svojim propovjedima za 
pokoru i svetački život. Zadnje godine života proveo 
je sakovan uz krevet, ali ni tad ne prestane od ak- 
tivnog djelovanja već bolesničku sobu pretvori u 
ispovjedaonicu koja je bila stalno zaposjednuta od 
pokornika, 

Takav duh trebao je i doličnu hranu, a dobri Bog 
mu je nije uskratio, To je uzvišena hrana križa 
Božjega. Znamo da su prve godine njegovog sveće- 
nićkog rada obilježene i ispunjene nerazumijevanjem 
a možda i progonstvima sa strane njegove okoline. 
Zadnjh pak 5 godina Bog ga je posebno obdario sa 
križevima, ali zato i sa zaslugama. Ne znamo koja 
ga je bolest mučila, ali svi govore da je silno trpio, 
no isto tako kažu da je to sve mirno i veselo snašao. 

Bogati nutarnji život učinio ga je veseljakom, koji 
je svojim vedrim i nasmijanim licem privlačio ljude, 
te su mnogi dolazili k njemu samo da se razvesele. 
Bistri dalmatisnski pogled učinio ga je domišljatim, 
te ma koliko je njegov život bio ozbiljan u društvu 
nije se suzdržavao od šale, 

Misao spasenja duše davala mu je posebnu ozbilj- 
nost, te je u svim svojim nastupima samo na to gle- 
dao, pa nije trpio polovičnosti, Mlako duševno stanje 
smatrao je gotovom propašću, Zato je bio u velikom 
strahu radi spasa svoje sudbine i svojih sumješćana. 
Drugi su u njima gledali dobre kršćane, jer su ih 
vidjeli kako marljivo polaze u crkvu, mole se Bogu, 
obdržavaju postove, ali O, Marko je vidio kod njih 
nešto zavisti, pomanjkanje kršćanske ljubavi, kod 
mladeži po koji prekršaj šeste zapovijedi Božje, i to 
je bilo dosta da bude veoma zabrinut radi njihova 
spasenja. | 

Propovjedati smatrao je da mora više sa primje- 
rom nego sa riječima, a obračati daleko više silom 
ljubavi nego dubinom svog umnog razlaganja, Zato 
i zaklinje pupnatskog župnika da bude životom svo- 
jim pastir a ne lupež povjerenik mu duša, Kao vje- 
ran sin svog serafinskog oca Frane u propovjedima 
najviše govori o slavi koja nas čeka u nebu poslije 
kreposnog života i o strašnoj i vječnoj kazni što 
čeka grešnika, Najslađi predmet njegovh govora bila 
je muka Isusova, te slava i moć svetaca i anđela, a 
navlastito Blažen Djevica, koju je nazivao: prečista 
i presveta Djevica, majka naša preljubljena, uzvišena 
Bogorodica, stup našeg života, naša jedina obrana 

Imamo samo jedan kratki nacrt njegovih propo- 
vjedi, iz koga možemo prilično lako da uočimo 
uopće njegov način propovjedanja. Bio je veoma 
jednostavan, bez ukrasa i većih govorničkih figura, 

te bi u ustima drugoga bio bez osobitog utiska. U 
ustima O. Marka bio je bujica i vatra, u svom žaru 
radi osobitog naglašavanja znao se je opetovati, i 
prelaziti u nebeski zanos, te kadkad i zaplakati da 
s njime zaplače i čitavo njegovo slušateljstvo, Slavio 
je kao čudotvorac i pripovjedalo se o njegovim broj- 
nim čudesima, ali to ipak nije mu davalo propovjed- 
ničku snagu i jakost, Njegov jaki duševni nutarnji 
život; njegova žarka molitva, duh jakog nastojanja 
i pokore, što ga je brižno pred ljudima sakrivao, a 
Bog, kao uvijek, otkrivao dušama za primjer, bili su 
izvor i jakost njegovog aktivnog javnog života. 


O, Ante Matijević, O, F.M, 


. Na izvorima 
Drugo pismo mladiću 


(Nastavak) 


Koje li će onda mjesto, dragi Emanuele, imati 
Sveto pismo u tvom kršćanskom životu? Ne će li 
možda ono stati pred tobom,zatvoreno, da na nj gledaš 
kao na jednu zapečaćenu knjigu, koju smije samo 
svećenik otvoriti; kao na otajstveni dar svetišta, za- 
vjetnu povelju Novog Zakona — sakrivenu iza za- 
vjese hrama, da je ne vide i ne dodirnu ruke vjer- 
nika? ' 

Da li si pače osjetio potrebu, da ga poznaš? Po- 
slije nego si prelistao knjige poganske starine i za- 
sitio svoje oči na velikim djelima literature i histo- 
rije, jesi li koji put okrenuo stranice, na kojima je 
zapisala božanska mudrost anale providnosti nad 

ljudskim rodom? Jesi li pročitao grčki tekst Evan- 
djelja, da se nasladiš u složnim izražajnim obratima 
helenizma? 

Sumnjam, a ne bih se iznenadio, kad bi me sa svoje 
strane zapitao: je li slobodno običnom vjerniku ispi- 
tivati tajne riječi Božje, a da time ne zataji skrivene 
i neistražive dubine ovog oceana, na kojem plovi la- 
djica Crkve; bi li se omrljao s protestantizmom, koji 
bi čitao Bibliju, da oživi vjeru i raspiri ljubav? 

Istina, da je papa Inocet III zabranio našim vjer- 
nim precima čitati sveto Pismo na narodnom jeziku. 
Ipak do tada Crkva nije branila ovakove prijevode i 


* njihovu upotrebu, a kao primjer nam služi Origen, 


koji je popularizirao prve prijevode Starog Zavjeta, 
i. sv. Jeronim, koji je Zapadnoj Crkvi dao mnogo 
jasniji latinski tekst nego li je bio onaj, s kojim se je 
do tada služila. Po svjedočanstvu ovog crkvenog Oca, 
kako tvrdi sv. Augustin, bilo je mnoštvo romanskih 
prijevoda Biblije, od kojih je bio Italski tekst najpo- 
znatiji, a koji je prijevod sv. Jeronim u svojoj Vul- 
gati djelomično sačuvao, a djelomično popravio, pa 
je ovu Vulgatu kasnije Tridentinski sabor autorizirao 
kao autentičnu, Općenito govoreći, velik je u prvo 
vrijeme bio zanos, da se svete knjige što više publi- 
ciraju, Potrebe novih naroda, pobude svetih otaca Za- 
padne i Istočne Crkve vjernike su neprestano zagri- 
javale za svete knjige, U tome im je služio za uzor 
Krist i apostoli, koji su oslobodili istinu uzanog ži- 
dovskog okvira i poslužili se grčkim i latinskim jezi- 
kom, da razglase istinu po cijelome svijetu, 

Ali je situacija u vrijeme Inocenta III bila posve 
drugčija. Taj veliki papa zapazio je u zabludama 
svoga vremena opasnu kosinu, koja je direktno vo- 
dila k zabludi protestantizma: nijekanju autoriteta u 
stvarima nadnaravnog reda, što znači: sud Crkve za- 

mijeniti krivim i nestalnim sudom svakog pojedinog 
čovjeka. Na taj način: sveto bi Pismo postalo oružje 
ne više jedne nove dogmatske zablude, kao što je bio 
arijanizam i nestorijanizam, i uglavnom sve herezije 
Istočnog svijeta, nego oružje direktne i smišljene 
urote protiv kršćanskog duha, Učitelje naduvene svo- 
jim znanjem, koji se prepiru s Crkvom u pojedinim 
istinama zamjenjuje cijeli narod, koji se smatra 
pozvanim, da sam sudi o terminima revelacije, i ne- 
dozvoljava, da ga netko drugi vodi u otajstvima 
Božje riječi, nego iluzije svog vlastitog mišljenja. Već 
tada je bilo opasno dati sveto Pismo u ruke nepri- 


pravljene gomile, koja se više nije odlikovala docil- * 


nošću, pa da se tako sačuva od posljedica neznanja, 


To je bila misao Inocenta III, Daleko od pomisli, | 


da iz kršćanskih ruku uzme sveto Pismo, on je svo- 
jom izabranom stavio narodu bez izobrazbe branu, da 
se po klizkoj kosini ne upropasti, Zabranio je to Fran- 
cuzima, koji su bili u neposrednom dodiru valdeza i 
albigeza. 


Tri vijeka kasnije, kad je već protestantizam du-. 


boko ušao u dušu Evrope, zasjaji u Crkvi Pio IV, koji 
kaucije Inocenta III, naredi za sve kršćanske kraje- 
ve, ali ipak rezervira biskupima slobodu, da oni sa- 
mi dozvole čitanje Biblije na narodnom jeziku oni- 
ma, za koje su bili sigurni, da ne će slobodu abuzi- 
rati. Dvadeset godina kasnije Klement VIII ustegne 
ovu slobodu i samim biskupima, i prenese je samo 
na Kongregaciju Indeksa, Ova strogost, koja na mje- 
stu znala je biti i ublažena, brzo je zaustavila zlo, 
koje se je u prvom času erupcije širilo kao oganj. Uz 
svu strogost nadzora, ipak dozvolom rimskih biskupa 
prevodi se Biblija na sve evropske jezike, što čine 
ljudi odani naučiteljstvu Crkve, Poljski prijevod pu- 
bliciran je u Krakovu pod autentičnim pokrovitelj 

stvom Grgura XIII i Klementa VIII, A danas nema 
naroda, koji ne bi na materinskom jeziku imao pre- 
vedene svete knjige uz odobrenje biskupa ili papa. 
Duh se Crkve ne mijenja. Čuvarica riječi Božje, 
nije se bojala izložiti pravi tekst pred ljudski po- 
gled; nije ga držala ovita pokrovom crkvenog jezika 
kao tajnu svetišta, I ako je autentičnost karaktera 
naglasila za latinski prijevod, Crkva je dozvolila 
svim kršćanskim narodima, da svi imaju svetu Knji- 
gu u jednom popularnom tumačenju. Istina, ona je 


 respektirajući primitivne izvore stvorila jedan privi- 


legirani tekst, ali je zato s time osigurala točnost svim 
prijevodima drugog reda; osigurano je svako širenje 
legitimirano iskrenošću, I tako: u isto vrijeme opre- 
zna i slobodna, dala je riječi Božjoj širinu, koja obu- 
hvaća cijeli svijet. ' 

Ali, dragi Emanuele, ova izričita zabrana, ds 
obični vjernik čita svete knjige na svome jeziku, bila 
je radi razloga, koji nema za tebe važnosti. Ti si, 


Bogu hvala, izobražen, Pribrojio si se onom redu 


ljudi, koji su bili srećni, da se obogate znanjem. Jezik 
Crkve, koji je jezik i tvoje vjere, takodjer je jezik 
i tvoje misli, Kršćanin po srcu, to si Grk i Rimljanin 
po odgoju; a to znači, da razumiješ pisma, djela, je- 
zik i dogodjaje, kojima se je Providnost poslužila na 
ulasku Sina na svijet. Ako je ograničeno tvoje zna- 
nje, nije ograničena tvoja kultura, Dvadeset godina 
marljivosti u domeni duha izoštrilo je u nama suve- 
rensko oružje za velike borbe, Pred nas se ne može 
doći s lažnom erudicijom ili prekrivenom filozofijom: 
mi smo moćni, da prisilimo, da sidju sa svoga  tro- 
nošca isti oni, koji znaju više nego mi, jer baštinimo 
i imamo skupocjene darove, koji su — pronicavost 
razuma, A 

Dok drugi poznaju samo zakone i fenomene mate- 

rije i imaju osjećaj samo za matematične kvantitete, 
ti si svoj duh oplemenio u spekulaciji moralnog reda; 
po njoj su ti postale familijarne stvari, koje ne teže, 
i koje se ne mjere kompasom ili na vazi, 

Ti, dakle možeš čitati riječ Božju, ne zato što mo- 
Žeš čitati tu svetu riječ na jednam mrtvom jeziku, 
nego jer znaš svladati neizbježive sumnje i sjene, 
koje tu i tamo nalaziš po stranicama, gdje se naje- 
danput tiska misterij vremena i vječnosti. Tebe ne će 
smesti jedna nejasna riječ, Kad naidješ na neku ne- 
poznatu stvar, rješit ćeš ju priznanjem svoga nezna- 
nja! jedno nespojivo djelo s našim današnjim živo- 
tom, uvjerit će te o starini, na kojoj se zaustavlja 
pripovijedanje, Obilna svjetlost i progresivna cjelina 
sadržaja sigurno će te voditi, pa mjesto. da mjeriš 
točke i zareze ove knjige, koja je promijenila svijet, 
mjerit ćeš njezinu bitnost, njezinu vrijednost i sve- 
moć jedinstvenosti. 


Ali što me još više uvjerava za tvoju pripravnost, 


da čitaš ove svete knjige jest pravičnost tvoga srca i 
pravednost tvog kršćanskog osjećaja. Rodjen si u 
katoličkom kraju, to jest u kraju, koji je ostao pot- 
puno vjeran Isusu Kristu, i tu si primio živu tradiciju 
kršćanstva, Ti sebe priznaješ učenikom, a ne učite- 
ljem, Kao što je Marija, sestra Lazarova, sjela do 
nogu Učiteljevih i slušala, i kao što je ljubljeni apo- 
stol sv. Ivan naslonio svoju glavu na njegove grudi i 
gledao ga, tako i ti stoj do nogu i na grudima Crkve, 
besmrtne baštinice Kristove, koja je od njega pri- 
mila njegovu riječ u svetom Pismu, njegovu milost 
sakramentima, njegovu osobu u Euhariji i napokon 
njegov autoritet, da vodi duše i da samu sebe vodi 
putevima Odkupljenja. 

Ti ne osjećaš nikakvu poteškoću, da na njoj priz- 
naš i upoznaš ove crte, i kad si upoznao, ne osjećaš 

muke, da prikloniš glavu i da te ona po Duhu Sveto- 
me pomaže uljem spasenja i prosvjetljenja. Ti ju 
zoveš svojom majkom, jer vjeruješ, da je ona prava 
zarčnica Kristova, i ova stalnost njezina materinstva 
inspirira ti nježnost i predanost sinovske ljubavi. 

Ti nju ne dijeliš od svetog Pisma, kao što ne dijeliš 


.ni Krista. Ti ne poznaš nikakvu djeljivost izmedju 


ova tri nedjeljiva objekta svoje ljubavi, Ako te je 
sveto Pismo dovelo Kristu, a Krist Crkvi, Crkva će ti 
sa svoje strane dati snagu, da slijediš Krista i izmoliti 
milost, da te ništa ne smeta, dok čitaš sveto Pismo. 
Ovo je trostruka veza istinA medju nama: tko kida. 
jednu, kida i drugu i neostaje mu naskoro u rukama. 
nego prašina ovoga svijeta. 

«Kad su protestanti odbacili pravu i istinitu Crkvu, 
koja jedina pokazuje na tradicijski slijed biskupa 
rimskih, mislili su, da se čvrsto drže osobe Kristove 
na temelju riječi Božje, Ali nijekanje božanskog pod- 
rijetla Crkvi dovelo ih je, da zaniječu božanstvo Isu- 
sa Krista, a poslije ovoga i božanski izvor svetog Pis- 
ma, Tko kida jedan prut u svežnju, pokidat će prije 
ili kasnije cijeli vez, Istina, ima još protestanata, koji 
iskreno vjeruju u Bibliju i Krista, ali povjesna kosina 
protestantizma je ondje, gdje sam već rekao, pa sav 
trud i umor gorljivih i iskrenih, da sačuvaju istinitost 
pisane svete riječi ne mogu zatajiti i sakriti babilo- 
niju razilaženja, 

Ja se ne bojim, dragi Emanuele, da bi ti udario na 
ovaj greben, Tijek našeg vremena nije onaj kakav je 
bio pred tri stoljeća, Tada se odijelilo ono, na što 
prije niko nije mislio, da se može dijeliti: vjerovalo 
se je, da je moguće kraljevstvo Božje bez kraljevstva 
čovjeka, Danas je pokušaj i djelo svršeno, pa je stal- 
no, da je čovjek potreban i da hoće biti u kraljev- 
stv uBožjem, Tko ne priznaje Crkvu ne priznaje Isu- 

sa Krista. I zato protestantizam nije hereza nego ne- 
vjera; to nije zlouporaba svetog Pisma nego prezir, 
što je rana naših dana. 

Oslobodjen opasnog i krvavog brodoloma kao što 
je »uvjerenje«, zabluda nedosljednosti nije pogibelj- 
na za tebe. Ti si spašen, jer si djelom spašen, Ali je 
drugi strah, koji me muči, strah, da ne bi čitao ili da 
bi bez koristi čitao ove svete riječi, 

Jer, nemoj se prevariti: ovo je vrlo teška lektira, 
traži napor, na koji nijesi ni mislio. Ne pravim nika- 
kvih aluzija na tvoje nepoznavanje originalnog jezi- 
ka sv. Pisma, Ti ne znaš hebrejski, a grčki vrlo malo. 
Ali tu nije poteškoća, 

Ako jedan protestant, koji je sam na svijetu sa 
svojom Biblijom logični potrebuje, da pozna izvore i 
dosljedno jezike, gdje se ta starina nalazi, ne treba 
toga jedan katolik, Živeći u Crkvi, koju trajno vodi i 
prosvjetljuje sam Bog, njemu je dosta, da Crkva 
zna, što on nezna, Njegovo je znanje —njezino zna- 
nje, njezina svjetlost — njemu pripada i u bezkraj- 
nom jedinstvu vjekova i učitelja kršćanskih, on je 
smogao veliku čast, da govori sve jezike, da razumije 
i riješi. sve poteškoće. Crkva se je rodila u semitskim 
krajevima, njezini su apostoli bili roda Abrahamova 
i od njih ona je doznala sve tajne budućnosti Semova 
koljena. Ona je sabrala tradiciju, primila običaje, 
sricala dijalekte. Sav stari židovski svijet bio je nje- 
zina koljevka, i kretala se je od Nila do Sinaja, od 
otvorio svoja vrata, kroz koja je probila svaka uljud- 
ba prve Evrope; a Rim, učitelj svega i sviju, doveo 
ju je u latinske zemlje Zapada, U ovo su doba tri 
stvari bile na svim mjestima i krajevima: židovske si- 
nagoge, grčke kolonije i legije rimske, Sveti Pavao 
Židov je po krvi, Grk po rodnom mjestu, a Rimlja- 


116 


nin po zakonu ,da domala uzme i četvrto bratstvo: 
postane kršćanin, Svi jezici, sve ljudsko znanje bilo 
je na taj način predano Crkvi, U ruševinama starog 
svijeta i barbarstvu novog ona je uvijek, s vjernošću 
dostojnom njezine misije, promicala progres ljudske 
znanosti, 

I radi toga njezina djeca, sigurni u njezinu nepre- 
varljivu nadnaravnu neprevarljivost, sigurni za nje- 
zinu universalnu kulturu, kod nje nalaze darove, 
koje nijesu talentom primili, i mirni u ovoj dvostru- 
koj svjetlosti, bogati i siromašni dolaze na zajednič- 
ki stol ne stideći se, da su gladni, : 

Ne uznemiruj se, da ne znaš židovski, a slabo grč- 
ki. Crkva zna mjesto tebe, a od tebe traži samo 
dobru volju, da bi bio spreman i naučiti, ako bi te 
ta čast dopala, 

Ali Emanuele, u sv, Pismu ima mnogo veća poteš- 
koća, nego li je spomenuta jezična poteškoća, poteš- 
koća mnogo intimnija i dublja, a to je poteškoća nje-- 
gove ljepote, Sveto Pismo je lijepo ljepotom, koja 
nije ljudska, koja niti dolazi niti prouzrokuje strast. 


U svakoj drugoj knjizi stvari nas se doimlju po njiho- 


voj naravi, koja je ujedno i naša; pa ako je genij pis- 
ca sve to složio u rječitosti i poeziji to nas zanosi do 
entuizma i ganuća. Nije ta ljepota u svetim knjigama. 
Ona je sva po svome izvoru nadljudska, makar se tu 
govori o čovjeku i njegovoj svrsi. Tu je dah tako čist, 
tako jednostavan, tako malo zemaljski, da ne bi tu 
nikada slaba i nemirna strana našeg bića našla sebi 
hrane, Jedva da tu i tamo, u kojem fragmentu povi- 
jesti, koji je bliz nama, osjetimo ,kako mirno struji 
dah ljudski, Josip, kad je našao svoju braću, koja 
su ga nekoć prodala; Tobija, kad grli starca oca, na- 
kon dugog izbijanja iz rodne kuće i poslije mnogih su- 
za; braća Makabejci, kad oslobadjaju svoj narod od 

neprijatelja. Ove i slične scene vode nas na ognjiš- ' 


te naše naravi, ali vrlo rijetko i to božanskom štedlji- 
vošću. Kad sam čitao glasovit Kantik Pjesme nad 
Pjesmama, koji je Voltaire nazivao »pjesmom stra- 
že«, bio sam zapanjen, da bi ostao hladan pred tako 
velikom i orjentalnom otvorenošću izraza, Pitao sam 
samoga sebe za razlog, još ne shvaćajući, da ako po- 
stoji umjeće, da se prekrije mana u formi mudro pro- 
računatog stila, da postoji takodjer i umjeće, koje 
skriva krepost u bojama, koje izgledaju, da su boje 
strasti. Pjesma nad Pjesmama kao i raspelo oba su 
nekažnjeno gola, jer je oboje božansko, 


Ali ako je ova savršenost biljeg božanski, ona je s 
druge strane jedna kušnja za čitaoca, Lako, da mu 
dosadi u velikim visinama, daleko od daha i iluzija 
zemlje, Kao što su Izraelićani lutajući po pustinja- 
ma Arabije žalili za robstvom Egipta, makar ga nije- 
su htjeli, tako mi čeznemo za djelima literature, koji 
nas osjetljivo diraju, Nedostaje nam daha, da slije- 
dimo inspiraciju proroka, da razumijemo jezik mu- 
čenika, vjerujemo i nasladjujemo se pače pod samom 
nutarnjom unkciom Duha Božjega, ali ova težina sla- 
ve, da se poslužim izrazom svetoga Pavla, odveć je 
teška za dušu, koja nije dosegla muževnost nadna- 
ravne dobi, Sama Crkva, koja sve ovo dobro zna, ne 
traži od svojih vjernika čitanje ovog velikog štiva kao 
dužnost, nego kao mudra i razborita majka daje svo- 
joj djeci riječ Božju na način, koji odgovara njihovoj 
slabosti. Jedna riječ, jedna fraza dovoljna je, da ona 
s time uči i zanosi. Bilo da im govori s visoke kate- 
dre svojih službenika ili preko knjiga svojih nauči- 
telja uvijek je sveta riječ na njezinim ustima ili u 
peru pisaca kao dragocjeno zlato, koje ništa ne gubi 
od svoje vrijednosti i bitnosti, To se zlato miješa me- 
dju prstima umjetnika i prima novu kovinu njegova 

genija. Istina, kad je ova umjetna smjesa aplicirana 
svetom Pismu, ona je ljudska, umjetni otisak manje 
savršen nego je djelo Božje. Ali ipak radi jedinstva: 
izmedju Boga i čovjeka po milosti mi možemo izriča- 
ti riječ Božju, a da je ne profaniramo, i ako joj 
nešto dodajemo od svoje duše, to je čar, koji više od- 
govara našoj slabosti. Kad, na primjer, čitaš.sveto 
Pismo u djelima Bossuet, koje li dostojanstvo, koja 
snaga, koja svijetlost ne sjaji pred tvojim očima! Ri- 
ječ, koja bi te inače ostavila hladnim sad te topli; to 
je prorok, koji bolje tumači proroka, Vjera je sreć- 
na, a da nije ponižena, Ovdje nam ta ista naša sla- 
bost služi kao sredstvo, da se približimo Bogu, 


Henri Lacordaire 


Ideje i pokreti 


Religiozna lirika ruskog pjesnika 
| Lermontova 


1. 

Godine 1941. (15. srpnja) čitava će Rusija slaviti stogodiš- 
njicu smrti velikog svoga pjesnika Mihajla Jurijevića Ler- 
montova (1814.—1841.). Mlađi savremenik Puškina, mislio 
je, da će biti njegov nasljednik, ali ga je nadživio samo za 
četiri godine. i 

Njegov život prošao je dosta tužno: rano je ostao sirota: 
gotovo nije ni znao za majčinu nježnost, a potom je postao. 
žrtva nesporazuma između svoga oca i svoje babe. Prožeti 
duhovnim i umnim težnjama, bio je primoran ostaviti protiv 
svoje volje sveučilište u Moskvi. On štovatelj slobode, bio je 
čitav život sapet u kandžijama vojničke discipline. Sljedbenik 
idealnih maštanja, zbog nepovoljne sredine provodio je praz- 
ni mondenski život silenog oficira, a kasnije, duboko humani 
i srdačni čovjek, morao je aktivno sudjelovati u krvavim 

bitkama u Kavkazu. Napokon radi jedne slučajne svađe 
pogine od taneta svog neprijatelja na dvoboju. 

Dugo je vrijeme bio zanesen Brpon-om ali je svladao svoj 
utjecaj i postao samostalni i duboki lirski pjesnik. Njegova 
se duša osjetljivo odazivala i na dozivanje prirode i na 
složenu kompliciranost čovječjih odnosa, i na nacijonalne 
doživljaje i na ratnu buku. 

Protiv Puškina, čija je religioznost bila sumnjiva,(*) Ler- 
montov je dao svojoj domovini lijepe obrazce čiste religiozne 
lirike. Možda njegova religioznost nije bila stalna i trajna 
pojava, ali svakako, u čestim trenutcima svojih religioznih 
doživljaja, zaslužio je, da u svom pjesničkom zanosu posma- 
ira svojim očima Gospodina Boga. 

Zadatak je ovih ne mnogih strana u tome, da zaustavimo 
ukratko svoju pažnju na Lermontovim djelima religioznog 
pjesništva. 

2 

Nije tek jedanput bilo citirano u Hrvatskoj književnosti 
jedno mjesto kod Dostojevskog, koje je toliko karakteristično 
u nacijonalno psihološkom pravcu. : 

U svom romanu »Braća Karamazovi« Dostojevski je go- 
vorio o dvama ponorima, i to riječima tužioca-prokuratora 
na sudu, koji optužuje Dimitrija Karamazova. Naginjanje 
prema .ovim dvama ponorima karakteristična je crta ruskog 
čovjeka. 

Ruska je narav sposobna, po Dostojevskom, da u sebi 
primi raznolike suprotnosti i kontradiktornosti. Zbog toga je 
ruski čovjek sposoban odjednom posmatrati i duhovno pratiti 
oba bezdana: bezdan nad nama, bezdan najviših ideala, i 
bezdan pod nama, bezdan grijeha. 

Ova ruska naklonost prema psihološkoj kontradiktornosti 
našlo je svoj izraz u znamenitoj pjesmi Lermontova »Demon« 
koja istodobno promatra dva bezdana: bezdan neba i bezdan 
pakla. X 

U ovoj se pjesmi priča o ljubavi palog duha demona 
prema čistoj djevojci, kojoj on obećava za uzvrat svoj pre- 
porod, povratak prema dobru i izmirenju s nebom. 

»Ja se hoću izmiriti s nebom, hoću ljubiti i moliti, hoću 
vjerovati u dobro... .« : 


(*) Vidi moju raspravu: »Puškin i njegov odnos prema 
religiji i katolicizmu. »Život«, 1939. broj 1, str. 16—30. 

«Ovo je izmirenje lažno te je prevarilo odabranicu de- 
mona mladu Tamaru. Njihov prvi poljubac donosi smrt 
nesretnoj djevojci. Na putu u nebo za njezinu dušu bije se 
dvoboj među demonom i anđelom, koji pobjeđuje i unosi 
k prijestolju Svevišnjega. dušu Tamare, koja je otkupljena 
patnjama. 

Religiozni je karakter Lermontove pjesme »Demon« van 
sumnje. Najjasnije se i najsnažnije on očituje na dva mjesta 
ovog djela. To je u kazni Božjoj vjereniku Tamare za to, 
šta je on u odlučnom času svog života, podcijenio pobožni 
običaj i nije se pomolio Bogu na grobu sretaca, zaštitnika 
svih, kojima prijeti pogibelj. 

I još: u divnoj karakteristici Tamare, koja je postala 
redovnicom poslije smrti svog vjerenika. 

»Njezina je duša bila kao one duše, čiji je život samo 
trenutak neizdržljive patnje i nedosežnih utjeha; Tvorac je 
iz najboljeg etera satkao njihove žive žice, one nisu bile 
stvorene za svijet, kao što i svijet nije bio stvoren za njih! 


Uz veliku cijenu ona je iskupila svoje sumnje... Ona je 
patila i ljubila, pa je raj bio otkriven za njezinu ljubav«. 
3. 


Odan raspuštenosti života u širokom svijetu, Lermantov 
je teško patio zbog neskladnosti načina njegova života s tima 
visokim idealima, u kojima je u potajnosti živjela njegova 
duša. 

S vanjske strane — čas nazočan, čas lakomislen, on je 
pod ovom maskom sakrivao dušu, koja je osjećala živu po- 
trebu dodira i veze s Gospodinom Bogom. I on je znao za 
ove časove takva dodira i to u molitvenom zanosu prema 
nebu. 

Divno je izraženo djelovanje molitve na tužnu dušu čo- 
vjeka u Lermontovoj pjesmi »Molitva«. 

»U teškim časovima života, kad se probija tuga u srce, 
ja ponavljam na pamet jednu divnu molitvu«. 


»Ima blagoslovena snaga u skladnosti živih riječi i diše 
u njima nedostižna, sveta ljepota.« 
»I tad s duše kao da pada teret, sumnje su daleko — i 


vjerujem, i plačem i tako je meni lako, lako... .« 


Sve, što je povezano s. molitvom i štovanjem: Boga, bilo 
je drago duši Lermontova. Njegov je životopis sačuvao ovaj 


slučaj. 4 

U teškim časovima svog života dođe Lermontov kod svoga 
prijatelja Andrija N. Murajeva, koji je bio poznati pravo- 
slavni pisac, ali ga nije našao kod kuće. Čekajući ga, op»zi 
u njegovom kabinetu, u okviru za svete slike jednu granu 
paome, koju je Muranjev donio iz Palestine. Pobožno pro- 
matranje ove svete relikvije napunilo je dušu Lermontova 
nadahnućem pa je napisao krasnu i punu religioznosti pje- 
smu »Grana Palestine«. 

»Sačuvana tajnom brigom ti stojiš, grano Jeruzalemska, 
pred zlatnom Božjom slikom, kao vjerni čuvar svetinje! 
Providni sumrak, svjetlo kandila, križ, ovaj sveti simbol, i 
okvir za božje slike... Sve je puno mira i utjehe i unaokolo 
tebe i nad tobom«. 


A evo i drugo Lermontovljevo djelo, njegova »Kazačka 
pjesma — uspavanka«. Pritisnuta teškom tugom, majka 
otpušta svog omiljenog sina u rat: ona mu daje svoj zadnji 
savjet i svoj zadnji poklon. : 

»Dati ću ti za put Božju sličicu: ti ju moraš staviti preda 
se, moleći se Bogu... .« 

Lermontov vidi Boga svuda, ali kao umjetnik s osobitom 
pobožnošću on Ga posmatra u prirodi — i to u disanju 
rumenog večera, u sjaju proljetnjeg jutra, u šuškanju šuma 

i polja, u mirisu đurđica i u žagoru potočića. Promatrajući 
ljepote Božje prirode, Lermontov govori sa umirnim zado- 
voljstvom, jer tada on osjeća duboku sreću. 

»Tada umiruje se uzbuna moje duše, tada nestaje bora 
na mojem čelu i ja mogu da shvatim zemaljsku sreću, a na 
nebu vidim Boga... .« 


Molitva Lermontova nije obilježena karakterom sebelju- 
blja: naprotiv, ona je prožeta dubokim osjećanjem altruizma. 
On moli Boga za pomoć mnogo češće radi drugih, nego radi 
sebe. I zbog toga, šta je mnogo lakše moliti za druge, nego 
za sebe, — njegov bi se molitveni patos podignuo pri tome 
na neobičnu, izvanrednu visinu... 

»Sada ja stojim, Majko Božja, s molitvom pred tvojom 
slikom, pred jakom svijetlošću. Ali ja molim ne o spasu, 
niti pred bitkom, niti sa zahvalnošću ili kajanjem, i niti 
za svoju osamljenu dušu, ne za dušu putnika, koji nema 
rodbine na ovom svijetu... Ne! Ja hoću predatu čednu, 
nevinu djevojku Toploj Zaštitnici ovog hladnog svijeta. 
Obaspi srećom nju, koja je dostojna sreće, daj njoj uputnika, 
koji su puni pažnje, daj joj svjetlu mladost i mirnu starost, 

a krotkom i blagom srcu mir nade. A kad dođe čas rastanka 
— bude li to u bučno jutro ili u ćutljivu noć, — pošalji k 
tužnoj samriničkoj postelji najboljega anđela, da bi on primiv 
ovu divnu dušu.« (»Molitva«). 
Ali Lermontov vidi također i drugi put čiste duše, ali 
ne u dalekom nebu niti u krilu Božje milosti, nego na tužnoj 


. zemlji, radi teških kušnji životnog puta. I u svojstvu nagrade 


za njih, za ove kušnje, — u ovoj svjetloj duši zauvijek je 
utisnuta sveta pjesma anđela, koji je donio ovu dušu u dolinu 
stradanja, tuge i suza. 


»Po polunoćnom je nebu letio anđeo i pjevao jednu tihu 
pjesmu; a mjesec, zvjezde i oblaci u gomilama slušali su 
ovu svetu pjesmu. j 

On je pjevao o blaženstvu i sreći bezgrešnih, nevinih du- 
hova, koji su pod sjenicama rajskih vrtova, on je pjevao o 
velikom Bogu — i njegova je hvala bila iskrena i nelice- 
mjerna. 


On je nosio u svom zagrljaju jednu mladu dušu za svijet 
tuge i suza, i zvuk je njegove pjesme ostao u ovoj mladoj 
duši bez riječi, ali živ... 

I ona je dugo patila na ovom svijetu, puna čudnih želja, 
pa joj nisu mogle zamijeniti dosadne pjesme zemlje — ne- 
beskih zvukova«. (»Anđeo«) 

Ali, ova anđeoska pjesma, ovi zvuci neba ne samo da su 
Božji blagoslov, nego i velika kušnja. Jednom unišavši u 
osjetljivu dušu, oni već nikad ne mogu izmiriti odabranika 
sa zemljom. Dosadne pjesme zemaljske će ga stalno mučiti 
neodoljivom tugom. 

Ali još je malo toga: anđeoska će pjesma utisnuti svoj 
pečat, svoj žiga u duši ovog odabranika, koji će postati 
mrzak ovomu svijetu, koji je ogrezao u blatu grijeha. 

To je rekao o njima Gospodin, kao o sinovima svoga 
Oca: »Ja sam im dao riječ tvoju, i svijet je zamrzio na 
njih, jer nisu od svijeta, kao što i ja nisam od svijeta«. (Iv. 
17, 14). 

Sasma malo prije svoje smrti, već svršavajući svoju pje- 
sničku djelatnost, Lermontov je napisao pjesmu »Prorok«, u 
kojoj je dao obrazac dubokog prodiranja ne samo u psiho- 
logiju, nego i u sudbinu Božjega odabranika: 

»Od toga vremena, kad je Vječni Sudac dao sveznanje 
proroka — ja čitam u očima ljudi stranice mržnje i poroka. 

Započeo sam slaviti čisti nauk ljubavi i pravde — i svi 
moji bližnji u bjesnilu su bacali na mene kamenje. 

.»Tada sam posuo pepelom svoju glavu i pobjegao, kao pro- 
sjak, iz gradova pa, evo, živim u pustinji, kao ptica, hraneći se 
darom Božje hrane. 

»Čuvajući zavjete Previšnjeg Boga, samo je meni podložan 
zemaljski stvor i zvjezde me tamo slušaju, radosno igrajući zra- 
cima. 

»A kad žureći krčim sebi put kroz bučni grad, — starci vele 
mršav, i blijed! Gledajte, kako je on nag.i bijedan, i siromašan! 
Kako ga svi preziru!« ć 

Ima mnogo sličnosti u udesima dvaju Božjih odabranika — 
i to proroka i pjesnika. Na osnovi gorkog i tužnog iskustva 
svoga kratkotrajnog života upoznao je Lermontov ovu sličnost. 
Zbog toga takvom divnom snagom diše njegova pjesma »Prorok«. 

*k 

Mnogo je nezavršenih i neispunjenih zamisli odnio sa sobom 
u svoj prerani grob veliki ruski pjesnik. U njegovoj književnoj 
ostavštini nalazi se jedno, također nezavršeno pjesničko djelo, 
koje počinje s ovim redcima: 

»To se dogodilo u zadnjim godinama moćnog Rima. Carevao 
je grozni Tiberije i proganjao kršćane bez obzira. Ali svaki dan, 
na mjestu odsječenih grana, ponovno su se zelenile mladice na 
drvu Kristove Crkve«... 

U kolikoj je mjeri moguće suditi po sačuvanomu odlomku, 
to je moralo biti jedna pjesma iz prvih vjekova kršćanstva, — 
i\to izuzetne dubine i izrazitosti. Stojeći već jednom nogom u 
grobu, Lermontov je s napregnutom pažnjom sve više i više 
osluškivao zvukove neba. On je bio spreman, da se posveti pje- 
vanju Božjih pjesama, kad je kobni hitac neočekivanog dvoboja 
prekinuo njegov mladi život. ; 

Godine 1910. u Petrogradu (u Rusiji) sklopio sam ja blizko 
poznanstvo s knezom Grigorijom G. Gagarinom, sinom ratnog 
druga Lermontova na Kavkazu. Bez obzira na veoma veliku raz- 


liku u godinama, mi smo se tjesno sprijateljili i knez Grigorije. 


G. Gagarin mi je mnogo pričao o Lermontovu, na osnovi riječi 
svoga pokojnog oca. 
Jedno od ovih pričanja se osobito usadilo u moju painet. 


Bila je tiha večer u proljeću i to u jednom od malih gra- 
dova na Kavkazu, kad se knez Gagarin vraćao u saklju (kavka- 
sku kućicu), gdje je stanovao zajedno sa Lermontovim. 

Već je sunce bilo pri zalasku: ono je svojim crvenim zra- 
cima oblivalo zemlju. Približavajući se kući, opazio je knez Ga- 
garin još izdaleka, da se nešto dogodilo. 

Oslanjajući se na pletenu ogradu, blijed kao mrtvac, pot- 
puno iznemogao stajao je Lermontov. Bio je sav zaliven krvlju 
i svježa krv dimila se na njegovoj isukanoj sablji. 

Oko njegovih nogu ležala su nepomično trupla zaklanih 
svinja. 

Nije bez poteškoća pošlo za rukom dovesti Lermontova k svi- 
jesti; i tada je ispričao knezu Gagarinu, kako je postao žrtva 
jedne čudnovate halucinacije. 

On je izašao privečer, da se malo odmori na doksatu ulaza 
u svoju kuću. Iznenada opazio je stado svinja. U tren oka u 
njegovom je pamćenju iskrsnula Evanđeoska priča o onim svi- 
njama, u kojima su se uselili zli duhovi, koji su izašli iz lu- 
đaka, koji je bio ozdravljen od Krista. 

Lermontovu se je činilo, da je čitavo zlo i čitavo blato svi- 
jeta utjelovljeno u ovim životinjama i on, nesvijestan sebe, 
započeo ih sjeći svojom sabljom. 

Ova je halucinacija veoma karakteristična za Lermontova. 

Promatravši dva bezdana, nebesku i paklenu, sricajući na- 
đahnute pjesme, koje su bile poslate od Boga na zemlju, Ler- 
montov je već bio spreman da postane hrabri borac protiv 
tamnih sila, koje nas opkoljuju u našem opasnom i tužnom 
životu. 

I samo Gospodin Bog zna, koji bi mu još podvizi bili dosu- 
đeni, da Svevišnji nije tako rano dozvao k sebi njegov mladi 
život. 

' Sergije V. Štejn, profesor. 

Književnost 


Dr. Ante Messner-Sporčić: Putopisi. Možda nijedna grana li- 
jepe knjige nije manje probitačna za autorovo ime kao puto- 
pisna, koja u najviše slučajeva zahtjeva i žrtava i na koju, ako 
čovjek nema jednom svijetli ideal pred očima konkretno da 
poučava, zabavlja i odgaja ljuđe na viđenim ljepotama i užasima 
Božje prirode i na spomenicima minulih naraštaja čovječan- 
stva, teško se daje. Možda je i to jedan od uzroka da je kod 
nas putopisna knjiga oskudna .A tu prazninu dijelom zatrpavaju 
knjige veleučenog pisca. Kao svagdje tako i tu treba altruizma 
koji će se potruditi da učini dionicima svoje duhovne sreće i 
bogatstva i druge ljude kojima ih nije bilo moguće vidjeti i do- 
živjeti .I plemenita misao koja je poticala pisca na duga pu- 
tovanja »uvijek sam rado gledao plodove rada i velikih duhova 
i velike čvrste volje! To je za mene poučno i odgojno« potakla 
ga je i na ispisanje ovih putopisnih knjiga koje su uistinu vri- 
jedne pažnje i preporuke. Stvari su to koje se ugodno čitaju; 
tu su se i lijepi opisi i opažanja sreli sa lakim refleksijama u 
vrlo jednostavnoj i zanimljivoj književnoj formi. dulce cum utili! 
A dobre putopise je uvijek korisno čitati, jer su tu kao rijetko 
gdje na jeftin način stiče kultura i naobrazba. Posebno su mnoge 
njihove stranice zanimljive u ovo naše zlosretno doba nakada se 
krvave orgije rata u kobnom taktu survavaju na ljude, države, 
pokoljenja, svetišta i spomenike koji su ovdje opisani i za ko- 
jima svaka plemenita duša iz srca požali, 

Do sada su izašle četiri oveće knjige njegovih putopisa: Po 
Italiji i Francuskoj (Zagreb 1936), Po Skandinaviji (1939), Po 
blizom Orijentu (Z. 1935.) i Od Bukurešta do Ankare (Z. 1937.), 
te još dvije knjige koje nijesu strogo putopisne: Ljudi i pri- 
roda (Z. 1938.) i knjiga ratnih uspomena: 1915—1918 (Z. 1934). 

P. O. 

M. J. Scheeben, Les merveilles de la grćce divine, Desclće, 
De Brauwer, Bruges. — Ova divna knjiga poznata je hrvatskom 
narodu jer je prevedena i izdana u Sarajevu. U njoj je auktor 
pobrao rezultate svoga naučnog rada i prikazao uzvišenost 
kršćanskog života laganim i lako pristupačnim stilom. Scheben 


je bio među prvima koji su u prošlom vijeku ustali protiv nacio- ' 


nalizma u Njemačkoj i svratili pažnju na vječne principe sadr- 
žane u djelima sv. Tome. Njegova djela, koja se ističu naro- 
čitom erudicijom i pronicavošću, još su i danas aktuelna. Po- 
znavajući vrlo dobro patriotiku, naročito grčke svete oce, Schee- 

ben je mogao dati takvu dogmatsku sintezu koja nije trenutačna, 


. Pogotovo se rado čita ovo djelo u kojem je ocrtao uzvišenost 


milosti, U njemu vidimo kako je Bog neizmjerno uzvisio čo- 
vjeka učinivši ga dionikom Božje naravi. H. B. 
Dr. Josip Ujčić: Korizmena poslanica o dostojanstvu čovjeka. 
Biskupijska tiskara Đakovo 1941. Poslanica nam u početku la- 
pidarno rekapitulira sv. Pismo o stvaranju svijeta, što ga Bog 
ukrasi, da bude što bolji boravak čovjeku na zemlji. »...tako 
.je Bog stvorio svijet, osuo nebo prekrasnim zvijezdama, zemlju 
odjenuo divnim ruhom biljki i životinja, kako bi čovjek, dola- . 
zeći na svijet, našao najljepši doček. Zatim govori o veličini 
i dostojanstvu čovjeka. Po svojoj duši, po odlikama ljudske duše 
čovjek je sličan Bogu, i ta je sličnost temelj čovječjeg dostojan- 
stva. I čovječje je tijelo prekrasno Bog ukrasio. Stoga je čovjek 
kruna vidljivog stvorenja, pravo remek djelo, umotvor, koji je 
izašao iz Božjih ruku, Ipak je manji od Anđela, a ima gospod- 
stvo nad svim stvarima na svijetu. A najljepši dar, jest dar 
posvećujuće milosti Božje, po kojoj su naši praroditelji bili nat- 
prirodna slika Božja. Čovjek neposluhom istočnim grijehom 
uništi sklad između Boga i ljudi, posta robom sotone i primi 
teške kazne. Dođe mu oslobođenje — milosrđni Samaritanac 
Krist Sin Božji Spasitelj pravi Bog i pravi čovjek. Krist uzme 
ljursku narav, koju je podigao na najviši stepen dostojanstva. 
Krist je za nas trpio i oprao nas od grijeha u svojoj krvi, te smo 
postali novi stvor. Tako smo s Kristom ujedinjeni, Zato moramo 


.cijeniti sami sebe i bližnjega, jer po svojoj ljudskoj naravi svaki 
.je čovjek slika i prilika Božja, za svakoga je Krist prolio svoju 
krv... U kršćanstvu je i tijelo sveto, jer je posvećeno po sv. 


sakramentima. Tijelo će naše uskrsnuti i vječno s dušom živjeti. 
U poslanici se iznosi solidna nauka obrazložena bistrim i uvjer- 


.ljivim dokazima. 


Fr. Ignacije Radić: Biskup Mahnić, otac hrvatskog katoličkog 
pokreta; naklada »Dobra Štampa«, Slav. Požega, 1940. »Dajte mi 
dvije stotine akademski naobraženih laika«, ljudi sposobnosti, 
zvanja, volje i karaktera spojenih u divnoj sintezi s kršćanskim 
i moralnim vrlinama, »do deset ćete godina vidjeti Hrvatsku 
preobraženu i preporođenu.« 

Evo programa velikog biskupa, koji u sutonu časnih kršćan- 
skih tradicija na ovoj našoj goloj i osiromašenoj zemlji, s izvidne 
stražarnice, proročkim glasom s hrvatskog — nikad otuđenog i 
zarobljenog — Kvarnera naviješta novo doba rekristianizacije 
u Hrvatskoj. 

Teško je reći, s kojim raspoloženjem, s kakvom radošću i 
ponosom mi mlađi čitamo povjesnicu svojih dana svete Hrvatske, 
koju je inaugurirao sveti biskup, čije je ime bilo, a čije ime 
ostaje i za nas program, koji moramo s njegovom voljom i ustraj_ 
nošću izvršiti; ideal, za kojim u vjeri kao i on težimo, lozinka, 
pod kojom se i mi bezkompromisno borimo: Aut Christus, aut 
Belial,.Mi primamo, usvajamo cijelog Mahnića, mi smo i danas 
svi Mahnićevi! To je ličnost, koja je za mladim ljudima »ludo- 
vala«,y mi danas »ludujemo« za Njim. Mi poznamo samo dvije 
povijesti: jednu, koju smo počeli s Kristom pred 1300 godina, 
i drugu, koju smo počeli s Mahnićem za Krista, a želimo, da isto 


“tako bude časna i krvava, kao što ju je ponovno časn ui krvavu 


započeo veliki mučenik naš, naše zemlje, naših sela i našeg mora. 

Životno djelo Oca Radića, chef-d'oeuvre našeg poznatog i uva- 
ženog kulturnođuhovnog trećoredskog rađenika, jest najvrjedniji 
dar, što ga je primio Hrvatski narod za njegovu jubilarnu slavu. 
Ovaj životopis, (a koliko nam ih još ireba, koliko naših velikih 
ljudi žive samo u užem i rijedkom krugu znanaca!) napisala je 
duša, koja je zato bila najpozvanija. Kažem namjerice duša, jer 
pod njezinm perom Mahnić je živ, onako nama bliz, kao što je 
bio bliz vel. gosp .piscu, koji je znao »svake subote razgovarati 
s n«ašim pokojnim duhovnim Učiteljem. Ima u onoj vrijednoj 
knjizi tako spontanih i tako iskrenih mjesta, da suzom i zano- 
som gledamo svetog biskupa opet na braniku našeg Siona, 

O. Radić dao nam je potpuni portret svetog Vođe: »kao 
kršćanskog filozofa, kao vrsnog polemičara, kao oštroumnog apo- 
logetu, kao socijalno-kulturnog radnika, kao pedagoškog pisca, 
kao katoličkog književnog kritika, kao đačkog organizatora, kao 
organizatora katoličke štampe, kao političkog ideologa, kao orga- 
nizatora svećenstva, kao biskupa“i Nadpastira«, kao velikog bra- 
niča i mučenika za pogažena i popljuvana sveta prava našeg na- 
rođa, kao — sveca . 

Piščevu molbu, koju je upravio Svim svijesnim katolicima 
Hrvatima usvojit ćemo duhovno! Mahniću, svetom biskupu, od- 
sele ćemo se moliti za svetu Hrvatsku. To nam je u amanetnom 
pismu obećao, kad se je od nas oprostio, »da se u lijepom nebu 
moli za nas«. 

Naklada »Dobre Štampe« prenijela je »preteške žrtve«, ali 


je to mio kad tamjana stradanja i nevolja, koje ne prestaju 


izgarati na oltaru Kristove još ne oslobođene Hrvatske. K. Ž. 


moo eona EKE Ooo. Ear Ka ara ETA OO RNJEN TE) GO ROKIRETOMU 


S dopustom Starješina. — Tiskara Braće Kralj, 
Zagreb, Ulica Pavla Radića 9. 

Š. Jurkić: Bl. Imelda Lambertini, dominikanka, zaštitnica prve 
sv. Pričesti — najljepši dar prvopričesnicima . . Din 10.— 
S. Košutić: Sluga Vječne Mudrosti — Život najvećeg dema 
kog mistika, bl. Henrika Suzona. Otmjen sadržaj i oprema Din 15.— 
Dr. O. H. Bošković O. P.: Problem spoznaje, stručno filozofsko 
djelo s . Din 50.— 
F. Drane O. P.: Duh Das Minajekosk Reda, osvijetljen i pite 
kazan primjerima iz života njegovih svetaca i blaženika Din 40.— 
Dr. O. H. Bošković O. P.: Albert Veliki, život novog sveca 


Dominikanskog Reda. . . . rasprodano 
Djela Sv. Terezije od Isusa (preveo dr. Fr. Binički). Djelo ima 

tri sveska, svakom je cijena... 4... Din 40.— 

M. Gillet O. P.: Tendencije današnje intelektualne omladine Din 3.— 
Jacek Zumbulov: Svećenička žrtva. Životopis mladog uzor- 
svećenika Zvonka Benzije. Oprema moderna i ukusna. 


Ilustrirano  . . Din 25.— 
G. K. Chesterton: Ott. PO MAJ kultare, Život. sv. Tomaš ) 
Akvinskog. Najbolje djelo engleskog konvertita . . . Din 25.— 


Dr. O. H. Bošković O. P.: Nove struje u modernoj filozofiji . Din 5.— 
Dom Beaudouin O. S. B.: Duhovi. Veličina i ljepota duhovskog 

blagdana : ; .Din 5.— 
Sergije v. Štejn, rot od profesorsko štaliće do dajnostanske , 

ćelije. Religiozni put VI, I. Pečerina, ruskog obraćenika . Din 3.— 
S. Lebedina, O. P.: Hrvatski Kruničari u Vječnom Gradu. 


Album fotografija i opis hodočašća. . . Din 15.— 
R. Kupareo, O. P.: U morskoj kući. Dirljiv opis poluišlen do- # 

življaja . . Din 10.— 
Sergije prof. V. Štejn: Moj put k Bogu.  Konvertitska adoba , 

Opaska: Poštarina ide na račun naručitelja. 

SERGIJE V, ŠTEJN, PROF.: 


MOJ PUT K BOGU 


VJERSKE USPOMENE 
Katolicizam je oduvijek privlačio velike duhove. To je bio 
visoki svjetionik, koji je mamio njihove duše, željne svijetla 
i istine. Konveriiti svih naroda to rječito govore. A možda 
najrječitije upravo ruski konvertiti. Sjetimo se samo ne- 
kojih: Pečerin, Solovjev, Čaadajev, Volkonskij, Dejbner! Nji- 
ma se dostojno pridružuje profesor Sergije V. Štejn. Ova 
njegova autobiografija pisana je nadasve zanimljivo i uvjer- 
ljivo. Čita se kao roman. To je knjiga, koja na čovjeka doista 
ostavlja dojam. Svatko će zato biti zahvalan nakladi »Isti- 
na«, što je zasebno izdala ovu snažnu konvertiisku autobio- 
grafiju. A napose zato, što ju je opremila s tako originalnim 
ilustracijama iz ruskog vjerskog i nacionalnog života. Već 
radi tih ilusiracija zaslužuje nabaviti knjigu. Radi svega 
toga, a i radi niske cijene knjiga će biti u najkraće vrijeme * 
razgrabljena. Tko dakle želi da ne ostane bez nje, neka se 
požuri s narudžbom. Narudžbe prima: 


NAKLADA »ISTINA« — ZAGREB 


Kažotićev. trg broj 4. 
CIJENA DIN. 15.—, S POŠTARINOM 2.— DIN. VIŠE 


Preporučamo našim čitaocima novu knjigu 


0. ANTUN WALLENSTEIN 
O. LEONARD BAJIĆ 


KATEKIZAM KRŠĆANSKOG 
SAVRŠENSTVA 


PRAKTIČNI PUTOKAZ U DUHOVNI ŽIVOT . 
MAKARSKA 1941. 3 
U obliku pitanja i odgovora knjiga na 250 str. ukratko, 
jasno i pregledno rasvijetljiva i daje upute u čitav duhovni 
život. 
Narudžbe prima: 0. LEONARD BAJIĆ, MAKARSKA. 


